Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida
(decree, 2026-05-07)

Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoni ijrosini, shuningdek, fuqarolarning huquq va erkinliklariga soʻzsiz rioya etilishini taʼminlash, ularga koʻrsatilayotgan davlat va huquqiy xizmatlar koʻlamini kengaytirishda adliya organlari va muassasalarining masʼuliyatini yanada oshirish maqsadida: 1. Quyidagilar adliya organlarining qoʻshimcha faoliyat yoʻnalishlari etib belgilansin: aholining kundalik hayotida uchraydigan huquqiy muammolarni aniqlash, ularni tahlil qilish va bartaraf etish boʻyicha amaliy choralar koʻrib borish; joylarda aniqlangan tizimli muammolarni bartaraf etishga qaratilgan qonunchilik hujjatlari loyihalarini ishlab chiqish; fuqarolarga bepul birlamchi yuridik yordam koʻrsatish tizimini yoʻlga qoʻyish va muvofiqlashtirib borish; davlat organlari va tashkilotlari, mahalliy davlat hokimiyati organlari hamda fuqarolarning oʻzini oʻzi boshqarish organlarida yagona huquqni qoʻllash amaliyotini shakllantirishda ularga metodik yordam koʻrsatib borish. 2. Adliya organlari faoliyatini hududlarda samarali tashkil etish hamda huquqiy xizmatlar qamrovini yanada oshirish maqsadida tuman (shahar) adliya boʻlimlariga quyidagi qoʻshimcha vazifalar yuklatilsin: joylarda aholi tomonidan koʻtarilayotgan dolzarb muammolarni koʻrib chiqish va hal etish uchun har oyda mahallalarda “Adliya kuni” tadbirlarini oʻtkazish. Bunda olis hududlardagi mahallalarda har oyda kamida ikki marotaba sayyor davlat xizmatlarini koʻrsatib borish; uyma-uy yurish va “Huquqiy koʻmak” aksiyalarini oʻtkazish orqali fuqarolar kundalik hayotida aniqlanadigan huquqiy muammolarni bartaraf etish yuzasidan qonunchilikni takomillashtirish boʻyicha takliflar tayyorlash; “mahalla yettiligi”ga qonunchilik hujjatlarining mohiyati va ahamiyatini oddiy va xalqchil tilda yetkazish, shuningdek ular tomonidan “Online-mahalla” platformasiga kiritilgan aholining kundalik hayotidagi huquqiy masalalarga oid muammolarini hal etib borish; aholiga, avvalambor “Temir daftar”, “Ayollar daftari”, “Yoshlar daftari” hamda Ijtimoiy reyestrga kiritilgan fuqarolarga bepul birlamchi yuridik yordam koʻrsatilishini taʼminlash; yoshlar, xotin-qizlar, ijtimoiy himoyaga muhtoj shaxslarni, shuningdek tadbirkorlik subyektlarini qonunchilik hujjatlarida belgilangan imtiyozlar, preferensiyalar, subsidiyalar, grantlar va davlat tomonidan qoʻllab-quvvatlashning boshqa turlari hamda ulardan foydalanish tartibi haqida xabardor qilish; davlat organlari va tashkilotlarining tuman (shahar) boʻlinmalari, mahalliy davlat hokimiyati organlari hamda fuqarolarning oʻzini oʻzi boshqarish organlarida yagona huquqni qoʻllash amaliyotini shakllantirishda ularga metodik yordam koʻrsatib borish. 3. 2024-yil 1-iyuldan boshlab fuqarolarga bepul birlamchi yuridik yordam koʻrsatishning quyidagi tartibi joriy qilinsin: Adliya vazirligi tomonidan “Madad” NNT bilan hamkorlikda respublikaning barcha tuman va shaharlaridagi davlat xizmatlari markazlarida “Madad” NNTning huquqiy maslahat byurolari (keyingi oʻrinlarda — huquqiy maslahat byurolari) bosqichma-bosqich tashkil qilinadi; huquqiy maslahat byurolari tomonidan aholiga bepul huquqiy maslahatlar beriladi, shuningdek nizolarni sudgacha va sud orqali hal etishda zarur boʻladigan protsessual hujjatlarni tayyorlashda koʻmaklashiladi; Oʻzbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi hamda Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi jamoat fondlari hisobidan “Madad” NNTning asoslangan hisob-kitoblariga muvofiq huquqiy maslahat byurolari faoliyatini moliyalashtirish uchun davlat subsidiyalari ajratib boriladi; tashkil etiladigan huquqiy maslahat byurolarini zarur kompyuter texnikalari va mebel bilan jihozlash Adliya organlari va muassasalarini rivojlantirish jamgʻarmasi mablagʻlari hisobidan amalga oshiriladi. Iqtisodiyot va moliya vazirligi mazkur bandda nazarda tutilgan davlat subsidiyalarini moliyalashtirish uchun zarur mablagʻlarni har yili Davlat budjeti parametrlarida koʻzda tutsin. Adliya vazirligi huquqiy maslahat byurolari faoliyatini qoʻllab-quvvatlashga xalqaro moliya institutlari hamda xorijiy donorlarning texnik koʻmak mablagʻlari va grantlarini jalb qilib borsin. 4. Aholining huquqiy ongi va huquqiy madaniyatini oshirish, qonunchilik hujjatlarini ijrochilarga yetkazish hamda ularning mohiyati va ahamiyatini aholi oʻrtasida tushuntirish ishlari samaradorligini oshirish maqsadida: a) fuqarolarning oʻzini oʻzi boshqarish organlarida “Mahalla huquqshunosi” loyihasi amalga oshirilib, loyiha doirasida fuqarolarning oʻzini oʻzi boshqarish organlari raislarining huquqiy bilim va koʻnikmalarini uzluksiz oshirib borishga qaratilgan qisqa muddatli bepul oʻquv kurslari tashkil etiladi; b) maktablarda 2024/2025 oʻquv yilidan boshlab: Adliya vazirligining maxsus elektron platformasi orqali huquq fani oʻqituvchilarining kasbiy bilim va koʻnikmalarini uzluksiz oshirib borish hamda ularni metodik taʼminlash tizimi yoʻlga qoʻyiladi; oʻquvchilar oʻrtasida “Huquq bilimdoni” fan olimpiadasi, huquq fani oʻqituvchilari oʻrtasida “Eng yaxshi huquq oʻqituvchisi” koʻrik-tanlovi oʻtkazib boriladi; maktab oʻquvchilarining huquqiy bilimlarni mustaqil oʻzlashtirishiga qaratilgan koʻrgazmali oʻquv qoʻllanmalari, videoroliklar, kompyuter oʻyinlari va mobil ilovalar yaratiladi; v) normativ-huquqiy hujjatlar matnlari “Ijro.gov.uz” idoralararo yagona elektron ijro intizomi tizimi va “Raqamli mahalla” yagona platformasi orqali “respublika-viloyat-tuman-mahalla” tamoyili asosida davlat organlari va tashkilotlariga hamda fuqarolarning oʻzini oʻzi boshqarish organlariga yuboriladi. Bunda ushbu organlar faoliyatiga taalluqli hujjatlar majburiy tanishish uchun, boshqa hujjatlar maʼlumot uchun yuboriladi; davlat organlari va tashkilotlari tomonidan normativ-huquqiy hujjatlarning mazmun-mohiyati ijrochilar va keng jamoatchilikka yetkazilishi ustidan nazorat oʻrnatish maqsadida Adliya vazirligi tomonidan “Ijro.gov.uz” idoralararo yagona elektron ijro intizomi tizimida Huquqiy axborotni tarqatish kartotekasi (keyingi oʻrinlarda — Kartoteka) yuritilishi yoʻlga qoʻyiladi; Kartotekada Adliya vazirligi tomonidan normativ-huquqiy hujjat daxl qiladigan subyektlar toifasi, ularga huquqiy axborotni yetkazish usullari hamda targʻibotni tashkil qilishga masʼul davlat organlari va tashkilotlari (qoida tariqasida, ishlab chiquvchilar orasidan) belgilanadi; Kartoteka asosida davlat organlari va tashkilotlari normativ-huquqiy hujjatlarning mazmun-mohiyatini yetkazish boʻyicha manzilli huquqiy targʻibot tadbirlarini amalga oshiradi hamda bajarilgan ishlar yuzasidan maʼlumotlarni “Ijro.gov.uz” ijro intizomi idoralararo yagona elektron tizimiga kiritib boradi; davlat organlari va tashkilotlarida Kartoteka asosida ishlarni tashkillashtirish hamda huquqiy axborotni tarqatish ishlarini muvofiqlashtirish ushbu organ va tashkilotlarning yuridik xizmatlari zimmasiga yuklatiladi. 6. Belgilansinki, yoshlarning huquqiy ongi va huquqiy madaniyatini yuksaltirish hamda ularning huquqiy tarbiyasiga salbiy taʼsir koʻrsatuvchi omillarga nisbatan huquqiy immunitetni shakllantirishga qaratilgan “Mamlakat kelajagi — qonunga itoatkor va huquqbuzarlikka toqatsiz yoshlar bilan” gʻoyasi asosida adliya organlari va muassasalari, shu jumladan Toshkent davlat yuridik universiteti va yuridik texnikumlar: yoshlar oʻrtasida huquqbuzarliklarga nisbatan murosasizlik munosabatini shakllantirish, ularda qonunlarga hurmat, mamlakat taqdiriga daxldorlik hamda vatanparvarlik hissini kuchaytirishga qaratilgan kompleks huquqiy targʻibot tadbirlarini tashkil qilishga; adliya organlari va muassasalariga yoshlarning tashrifini tashkil qilish orqali “Tengdoshimga huquqiy yordam” tadbirlarini oʻtkazib borishga; huquqshunoslik kasbining obroʻsi va nufuzini oshirish, yoshlarda ushbu kasbga nisbatan hurmat va faxr tuygʻularini shakllantirish, ularni huquqiy bilim olishga qiziqtirish boʻyicha amaliy tadbirlarni tashkil qilishga; yoshlarning huquqiy bilimlarini yuksaltirishga qaratilgan onlayn huquqiy savodxonlik maktabini tashkil etish va u orqali bepul huquqiy oʻquv kurslarini joriy etishga; taʼlim muassasalarida “Huquqiy bilimlar oyligi”ni oʻtkazib borish va yoshlarning huquqiy bilim olishlarini ragʻbatlantirishga qaratilgan turli huquqiy mavzulardagi seminar-treninglar va tanlovlarni tashkil qilishga masʼul hisoblanadi. 7. Adliya vazirligi davlat organlari va tashkilotlarida huquqni qoʻllashni metodik taʼminlash boʻyicha vakolatli organ etib belgilansin. Shunday tartib oʻrnatilsinki, unga muvofiq: a) Adliya vazirligi har yili huquqni qoʻllash amaliyotini oʻrganish va metodik taʼminlash boʻyicha manzilli va tematik tahliliy oʻrganishlar dasturini ishlab chiqadi hamda amalga oshirilishini taʼminlaydi. Bunda: 2024-yil 1-sentabrga qadar Maktabgacha va maktab taʼlimi vazirligi, Qishloq xoʻjaligi vazirligi, Jizzax viloyati Doʻstlik tumani hokimligi hamda fuqarolarning oʻzini oʻzi boshqarish organlarida namunali huquqni qoʻllash tizimi yoʻlga qoʻyiladi. Keyinchalik, har yili kamida 10 ta vazirlik va idoralarning huquqni qoʻllash faoliyati tahlil qilinib, takomillashtirib boriladi; huquqni qoʻllash amaliyotida uchrayotgan tizimli muammolarni bartaraf etish boʻyicha uslubiy qoʻllanmalar ishlab chiqilib, Qonunchilik maʼlumotlari milliy bazasi (Lex.uz)ga joylashtirib boriladi; biznes jarayonlarini reinjiniring qilish (BPR) usullaridan foydalangan holda davlat organlari va tashkilotlarining funksiyalarini maqbullashtirish boʻyicha takliflar kiritib boriladi; oʻrganish oʻtkazilgan davlat organlari va tashkilotlari uchun ish yuritishga doir namunaviy hujjatlar loyihalari ishlab chiqilib, amaliyotga joriy qilinishi taʼminlanadi; davlat organlari va tashkilotlari xodimlarining yagona huquqni qoʻllash amaliyotini joriy etish boʻyicha malakasi oshirib boriladi; b) davlat organlari va tashkilotlari huquqni qoʻllash amaliyotidagi mavjud muammolar, qonunchilikdagi boʻshliq va ziddiyatlarni bartaraf etish boʻyicha takliflarini Yagona huquqiy axborot almashish tizimi orqali Adliya vazirligiga kiritadi. Bunda, Adliya vazirligi: huquqni qoʻllash amaliyoti, fuqarolar huquqlarini taʼminlash boʻyicha qonunchilik hujjatlari ijrosining belgilangan tartibiga rioya etish holatini, shu jumladan joylarga chiqqan holda oʻrganadi va tahlil qiladi; davlat organlari va tashkilotlarining takliflarini umumlashtirgan va chuqur tahlil qilgan holda tizimli ravishda huquqni qoʻllash amaliyoti hamda qonunchilikni takomillashtirish boʻyicha choralar koʻradi. 8. Aholi va tadbirkorlik subyektlariga davlat xizmatlarini koʻrsatish sohasida qoʻshimcha qulaylik yaratish maqsadida shunday tartib oʻrnatilsinki, unga muvofiq: a) 2024-yil 1-iyuldan: Mobile-ID tizimida fuqarolarni identifikatsiya qilish ularning xohishiga koʻra ID-karta va xorijga chiqish biometrik pasportini davlat xizmatlari markazlari orqali rasmiylashtirish jarayonida kompozit shaklda amalga oshiriladi; korxonalar, muassasalar va tashkilotlardan arxiv hujjatlari oʻrnatilgan tartibda yoʻq qilinishida, ularning elektron nusxalarini talab etish amaliyoti bekor qilinadi; avval davlat roʻyxatidan oʻtkazilgan (davlat roʻyxatidan oʻtkazilganligi toʻgʻrisida guvohnoma berilgan yoki huquqni belgilovchi hujjatga ustxat yozish yoʻli bilan tasdiqlangan) va hozir ham amalda boʻlgan koʻchmas mulkka boʻlgan huquqlar toʻgʻrisidagi maʼlumotlarni elektron tarzda davlat reyestriga kiritish va bu haqida davlat reyestridan koʻchirma berish bepul amalga oshiriladi; noturar joylarni boshqa shaxsga oʻtkazishga oid bitimlarni rasmiylashtirish bitim tomonlari davlat xizmatlari markaziga kelgan va ularning shaxsi markaz xodimi tomonidan aniqlashtirilgan holda amalga oshiriladi hamda rasmiylashtirilgan bitim bir vaqtning oʻzida davlat roʻyxatidan oʻtkazish uchun kadastr organlariga yuboriladi; b) 2024-yil yakuniga qadar: davlat xizmatlarini koʻrsatishda shaxsni biometrik identifikatsiya qilish (Face-ID) usuli joriy qilinadi. Bunda, fuqarolar tomonidan shaxsini tasdiqlovchi hujjatlarni taqdim etish talab etilmaydi; fuqarolar tomonidan davlat xizmatlari markazlari hamda notarial idoralar orqali Mobile-ID tizimida identifikatsiya va qayta identifikatsiyadan oʻtish bepul asosda amalga oshiriladi. 9. Yangi davlat xizmatlari koʻrsatish tartibini joriy etishdan avval ularni, zaruratga koʻra, eksperiment tariqasida maʼlum bir hududda aprobatsiya qilish tartibi joriy qilinsin. Belgilansinki: eksperiment doirasida joriy etilayotgan davlat xizmatlarini koʻrsatishning vaqtinchalik reglamenti Adliya vazirligi, Raqamli texnologiyalar vazirligi hamda davlat xizmatini koʻrsatuvchi vakolatli davlat organi tomonidan qabul qilinadi; eksperiment 6 oygacha davom etadi hamda natijasi boʻyicha yangi tartibdagi davlat xizmatini koʻrsatish toʻxtatiladi yoki uni butun respublikada joriy etish yuzasidan Vazirlar Mahkamasiga taklif kiritiladi. 10. Adliya vazirligi, Oliy taʼlim, fan va innovatsiyalar vazirligi hamda Maktabgacha va maktab taʼlimi vazirligining yuridik kadrlar tayyorlash tizimini takomillashtirishga qaratilgan quyidagi takliflariga rozilik berilsin: maktablarda “Huquq sinfi” va huquq fanlari chuqurlashtirilgan holda oʻqitilishini tashkil etish orqali yuridik kadrlarni tayyorlashda “maktab — litsey — texnikum — universitet” tizimini joriy etish; Namangan va Samarqand viloyatlari yuridik texnikumlari negizida Toshkent davlat yuridik universitetining akademik litseylarini tashkil qilish hamda ularning 2024/2025 oʻquv yilida qabul qilingan iqtidorli bitiruvchilarini “yurisprudensiya” yoʻnalishidagi oliy taʼlim muassasalariga suhbat asosida test sinovlarisiz qabul qilish. Adliya vazirligi manfaatdor vazirlik va idoralar bilan birgalikda ikki oy muddatda Toshkent davlat yuridik universiteti akademik litseylarining iqtidorli bitiruvchilarini “yurisprudensiya” yoʻnalishidagi oliy taʼlim muassasalariga suhbat asosida test sinovlarisiz qabul qilish tartibini belgilovchi qaror loyihasini Vazirlar Mahkamasiga kiritsin. 11. Quyidagilar: a) Adliya vazirligi huzuridagi Yuristlar malakasini oshirish markazi, Toshkent davlat yuridik universiteti huzuridagi Yuridik kadrlarni xalqaro standartlar boʻyicha professional oʻqitish markazi, X. Sulaymonova nomidagi Respublika sud ekspertiza markazining Sud ekspertlarining malakasini oshirish oʻquv markazi hamda “Oʻzarxiv” agentligi huzuridagi Arxiv ishi va ish yuritish boʻyicha malaka oshirish ilmiy-metodik markazi negizida Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti; b) Adliya vazirligining “Davlat xizmatlarini rivojlantirish markazi” davlat muassasasi negizida Qonunchilikni tahlil qilish va tartibga solish taʼsirini baholash instituti (keyingi oʻrinlarda — Institut) tashkil etilsin. Shunday tartib oʻrnatilsinki, unga muvofiq Adliya vazirligi har yili amaldagi qonunchilik hujjatlarini tartibga solish taʼsirini baholashdan oʻtkazish rejasini ishlab chiqadi hamda amalga oshirilishini taʼminlaydi. Bunda 2028-yilga qadar normativ-huquqiy hujjatlar loyihalarining tartibga solish taʼsirini baholash koʻrsatkichi 100 foizga yetkaziladi. Toshkent shahri, Buyuk ipak yoʻli koʻchasi, 69-uy manzilida joylashgan bino operativ boshqaruv huquqi asosida Adliya vazirligiga oʻtkazilsin hamda ushbu binoga Institut joylashtirilsin. Adliya vazirligi ikki oy muddatda Institutni zarur mebel, kompyuter texnikasi va boshqa moddiy-texnik vositalar bilan vazirlikning budjetdan tashqari mablagʻlari hisobidan jihozlanishini taʼminlasin. 12. Belgilansinki, davlat huquqiy siyosatini amalga oshirishda ilmiy yondashuvlarni keng joriy etish maqsadida Toshkent davlat yuridik universiteti hamda Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida: adliya organlari va muassasalari faoliyati, huquqiy xizmatlar koʻrsatish, sud ekspertiza, arxiv ishi va ish yuritish sohalarini ilmiy-metodik va konsultativ jihatdan taʼminlash; aholining huquqiy ongi va huquqiy madaniyatini yuksaltirish ishlari samaradorligini ilmiy tadqiq etish va tavsiyalar ishlab chiqish; huquqshunoslikning dolzarb masalalari boʻyicha fundamental, amaliy va innovatsion tadqiqotlar olib borish; yuridik taʼlim va huquqiy xizmatlar koʻrsatish sohalarini huquqiy texnologiyalarni qoʻllash orqali rivojlantirishga qaratilgan ilmiy-tadqiqot loyihalarini amalga oshirish; loyihaviy yondashuv asosida adliya organlari va muassasalarining budjetdan tashqari mablagʻlari va grantlar hisobidan hudud va sohalardagi huquqiy muammolarni joyiga chiqqan holda tadqiq qilish va takliflar tayyorlash tizimi yoʻlga qoʻyiladi. Adliya vazirligi manfaatdor vazirlik va idoralar bilan birgalikda bir oy muddatda davlat huquqiy siyosatini amalga oshirishda ilmiy yondashuvlarni keng joriy etishga qaratilgan chora-tadbirlarni amalga oshirish boʻyicha “yoʻl xaritasi”ni tasdiqlasin. 13. Aholi va tadbirkorlik subyektlarining intellektual mulk sohasidagi huquqlarini himoya qilish maqsadida: a) 2024-yil 1-iyuldan: elektron hisoblash mashinalari uchun dastur va maʼlumotlar bazalarini roʻyxatdan oʻtkazishga doir talabnomalarni davlat xizmatlari markazlari va Yagona interaktiv davlat xizmatlari portali orqali topshirish imkoniyati yaratilsin; intellektual mulk obyekti roʻyxatdan oʻtkazilganligini tasdiqlovchi QR-kod bilan muhofazalangan elektron hujjat berish tartibi joriy etilsin; b) Adliya vazirligiga quyidagi huquqlar berilsin: intellektual mulk toʻgʻrisidagi qonunchilik hujjatlari talablari buzilishi holatlari yuzasidan belgilangan tartibda xulosa berish; kontrafakt mahsulotlarni yashirin ishlab chiqarish holatlarini aniqlash boʻyicha maxsus vakolatli organlar bilan hamkorlikda tadbirlar oʻtkazish va aniqlangan kontrafakt mahsulotlarni olib qoʻyish va yoʻq qilish; intellektual mulk sohasidagi qonun buzilishi holatlari yuzasidan tadbirkorlik subyektlari faoliyatida oʻtkaziladigan tekshirishlarni vakolatli organni xabardor qilish tartibida amalga oshirish. 14. 2025-yil 1-yanvardan boshlab jismoniy shaxslarning fuqarolik holati hamda ularning shaxsiga doir boshqa maʼlumotlarni oʻz ichiga oluvchi Aholining yagona elektron reyestri joriy etilsin. Belgilab qoʻyilsinki, Aholining yagona elektron reyestri: Oʻzbekiston Respublikasining fuqarolari, Oʻzbekiston Respublikasida doimiy yashovchi chet el fuqarolari va fuqaroligi boʻlmagan shaxslarning shaxsga doir maʼlumotlari yagona elektron bazasi hisoblanadi; tegishli davlat organlari va tashkilotlarning axborot tizimlari bilan integratsiya qilinadi hamda fuqarolarga davlat xizmatlarini koʻrsatish, notarial harakatlarni rasmiylashtirish, bank, kommunal, sugʻurta va boshqa ommaviy xizmatlarni koʻrsatishda ushbu reyestrdan foydalaniladi; Adliya vazirligi huzuridagi Personallashtirish agentligi tomonidan yuritiladi. 15. 2024-yil 1-iyuldan 2026-yil 1-iyulga qadar huquqiy eksperiment tariqasida Toshkent shahrida qonunchilik hujjatlariga muvofiq boʻlmagan ayrim davlat xizmatlarini koʻrsatish boʻyicha maʼmuriy hujjatlarni sudgacha koʻrib chiqishning yangi tartibi joriy etilsin. Belgilansinki, huquqiy eksperiment doirasida: Adliya vazirligi huzurida Oliy apellyatsiya kengashi va Toshkent shahar adliya boshqarmasi huzurida Apellyatsiya kengashi (keyingi oʻrinlarda — apellyatsiya kengashlari) tashkil qilinadi; apellyatsiya kengashlari maʼmuriy organlarning qonunchilik hujjatlariga muvofiq boʻlmagan davlat xizmatlarini koʻrsatish sohasidagi maʼmuriy hujjatlarini sudgacha koʻrib chiqish natijasida ushbu hujjatlarni oʻzgartirish, qisman yoki toʻliq bekor qilish toʻgʻrisida qarorlar qabul qiladi, bundan qonunchilikka muvofiq faqat sud tartibida bekor qilinadigan yoki oʻzgartiriladigan hujjatlar mustasno; maʼmuriy organlarning qonunchilik hujjatlariga muvofiq boʻlmagan davlat xizmatlarini koʻrsatish sohasidagi maʼmuriy hujjatlarini apellyatsiya kengashlari tomonidan koʻrib chiqish manfaatdor shaxslarning shikoyatlari hamda davlat xizmatlarini koʻrsatishni monitoring qilish natijalariga koʻra amalga oshiriladi; apellyatsiya kengashlarining qarorlari “E-qaror” elektron tizimida eʼlon qilib boriladi, shuningdek, maʼmuriy shikoyat boʻyicha maʼmuriy ish yurituvi ishtirokchilariga belgilangan tartibda maʼlum qilinadi va maʼmuriy organlar tomonidan ularning bajarilishi majburiy hisoblanadi; apellyatsiya kengashlarining qarorlari yuzasidan manfaatdor shaxs tomonidan sud tartibida shikoyat qilinishi mumkin, maʼmuriy organlar uchun mazkur qarorlar qatʼiy hisoblanadi va ularning ustidan shikoyat qilinishi mumkin emas. Adliya vazirligi huquqiy eksperiment natijalari boʻyicha maʼmuriy hujjatlarni sudgacha koʻrib chiqishning yangi tartibini toʻliq joriy etish yuzasidan 2026-yil 1-avgustga qadar Vazirlar Mahkamasiga takliflar kiritsin. 16. Quyidagilar: 2024-yilda davlat xizmatlari markazlari va Yagona interaktiv davlat xizmatlari portali orqali joriy etiladigan davlat xizmatlari roʻyxati 1-ilovaga muvofiq; 2024-yilda proaktiv va kompozit shakllariga oʻtkaziladigan davlat xizmatlari roʻyxati 2-ilovaga muvofiq; Yakka tartibdagi tadbirkor tomonidan agent sifatida koʻrsatiladigan davlat xizmatlari roʻyxati 3-ilovaga muvofiq; Adliya organlari faoliyatini transformatsiya qilish, davlat xizmatlarini koʻrsatish va norma ijodkorligini takomillashtirish boʻyicha chora-tadbirlar rejasi 6-ilovaga muvofiq tasdiqlansin. 17. Oʻzbekiston Respublikasi Prezidentining ayrim hujjatlariga 7-ilovaga muvofiq oʻzgartirish va qoʻshimchalar kiritilsin. 18. Adliya vazirligi ikki oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur Farmonning ijrosini samarali tashkil qilishga masʼul va shaxsiy javobgar etib adliya vaziri A.D. Tashkulov belgilansin. Farmon ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining maslahatchisi D.B. Kadirov zimmasiga yuklansin. T/rDavlat xizmatlari nomiJoriy etish muddatiDavlat xizmatlarini koʻrsatish uchun masʼul vakolatli organ1.Doimiy faoliyat koʻrsatuvchi hakamlik sudlari hisobini roʻyxatdan oʻtkazish hamda muvaqqat hakamlik sudlarini hisobga olish2024-yil iyulAdliya vazirligi2.Xususiy amaliyot bilan shugʻullanuvchi notariuslarni hisob roʻyxatiga olish3.Nodavlat notijorat tashkilotlarining chet el fuqarolari boʻlgan xodimlarini, shuningdek ularning qaramogʻidagi oila aʼzolarini akkreditatsiya qilish4.Nodavlat notijorat tashkilotlarining ramziy belgilarini davlat roʻyxatidan oʻtkazish5.Oʻzbekiston Respublikasida ishlab chiqariladigan va chetdan olib kelinadigan oziq-ovqat mahsulotlariga, ularni ishlab chiqarish vositalariga va xalq isteʼmoli mollariga sanitariya-epidemiologik xulosa2024-yil avgustSogʻliqni saqlash vazirligi7.Chet el yuridik shaxslarining doimiy muassasalarini hamda alohida boʻlinmalarini soliq organlarida hisobga qoʻyish (hisobdan chiqarish)Soliq qoʻmitasi8.Nomoddiy madaniy meros obyektlarini Nomoddiy madaniy meros obyektlarining roʻyxatiga kiritish2024-yil sentabrMadaniyat vazirligi9.Nomoddiy madaniy meros obyektini Nomoddiy madaniy meros obyektlarining roʻyxatiga kirgan yoki kirmaganligi xaqida maʼlumot berish10.Transport vositalariga “VIN” kodini berishOʻzbekiston texnik jihatdan tartibga solish agentligi11.Moddiy madaniy meros obyektini Moddiy madaniy meros obyektlarining davlat kadastriga kiritishMadaniy meros agentligi12.Milliy muzey fondining Davlat katalogida muzey ashyolari va muzey kolleksiyalarining roʻyxatdan oʻtkazilganligi toʻgʻrisida guvohnoma13.Arxeologiya ashyosini Arxeologiya ashyolari davlat katalogiga kirgan yoki kirmaganligi haqida maʼlumot berish T/rChora-tadbirlarAmalga oshirish mexanizmiAmalga oshirish shakliIjro muddatiMasʼul ijrochilarI. Adliya organlarining asosiy faoliyat yoʻnalishlari boʻyicha1.Respublika ijro etuvchi hokimiyat organlari funksiyalarining yagona reyestrini yuritishni yoʻlga qoʻyish.1. Respublika ijro etuvchi hokimiyat organlari funksiyalarining yagona reyestrini shakllantirish va yuritish.2. Funksiyalarni amalga oshirish mexanizmini takomillashtirish asoslari hamda ularni amalga oshirishda moliyaviy-iqtisodiy va kadrlar resurslari bilan taʼminlash mezonlarini ishlab chiqish.3. Oʻz ahamiyatini yoʻqotgan funksiyalarni bekor qilish.4. “Davlat funksiyalari” avtomatlashtirilgan onlayn axborot tizimini ishlab chiqish va ishga tushirish.Vazirlar Mahkamasi qarori loyihasi2024-yil iyunAdliya vazirligi,manfaatdor vazirlik va idoralar2.Qonunchilik tizimini takomillashtirish va tartibga solish yukini kamaytirish.1. Faqat qonunlar bilan tartibga solinishi lozim boʻlgan ijtimoiy munosabatlarning aniq roʻyxatini belgilash.2. Vazirlar Mahkamasi tizimiga kiruvchi respublika ijro etuvchi hokimiyat organlari tomonidan normativ-huquqiy hujjatlar loyihalarini ishlab chiqishni har yili Vazirlar Mahkamasi tomonidan tasdiqlanadigan rejalashtirish dasturlari asosida amalga oshirish.3. Qonunchilik hujjatlarini normativ-huquqiy va normativ boʻlmagan huquqiy hujjatlarga ajratish. Bunda, umummajburiy davlat koʻrsatmalari sifatida huquqiy normalarni belgilashga, oʻzgartirishga yoki bekor qilishga qaratilmagan barcha tashkiliy, nazorat yoki amaliy chora-tadbirlar va topshiriqlarni normativ boʻlmagan huquqiy hujjatlar shaklida qabul qilish.4. Normativ-huquqiy hujjatlar loyihalarini tartibga solish taʼsirini baholash tizimini takomillashtirish.5. Normativ-huquqiy hujjatlar loyihalarini ishlab chiqishda ilmiy tashkilotlarni keng jalb qilish.Oʻzbekiston Respublikasi Prezidenti qarori loyihasi2024-yil iyulAdliya vazirligi,manfaatdor vazirlik va idoralar3.Normativ-huquqiy hujjatlar loyihalarini ishlab chiqish va kelishishning yagona elektron tizimini modernizatsiya qilish orqali qonunchilik hujjatlarini qabul qilish jarayonlarini toʻliq raqamlashtirish.Normativ-huquqiy hujjatlar loyihalarini ishlab chiqish va kelishishning yagona elektron tizimini quyidagi qoʻshimcha imkoniyatlarni nazarda tutgan holda zamonaviy dasturlar orqali modernizatsiya qilish:project.gov.uz, regulation.gov.uz va boshqa modullarni har biri mustaqil holda ishlovchi mikroxizmat arxitekturasi asosida ishlab chiqish hamda ularni yagona portalga birlashtirish (keyingi oʻrinlarda — Yagona portal);bek-ofis funksiyalarini soddalashtirish, Yagona portalni ishga tushirish, turli xil koʻrinishdagi jadvallar, sxemalar, shakllar, grafiklarni toʻgʻridan-toʻgʻri kiritish imkoniyatini yaratish;front-ofis funksiyalarini soddalashtirish, inson omilisiz Yagona portaldagi mavjud axborotlar doirasida qonunchilik hujjatlari loyihalarini ishlab chiqish, kelishish, ekspertizadan oʻtkazish, tartibga solish taʼsirini baholash, jamoatchilik muhokamasidan oʻtkazish va qabul qilish bilan bogʻliq barcha turdagi statistik maʼlumotlarni shakllantirish imkoniyatini yaratish, Yagona portalni zamonaviy UI/UX elementlari asosida ishlab chiqish, foydalanuvchilar uchun ergonomikani taʼminlash;Yagona portal orqali qabul qilingan qonunchilik hujjatlarining Oʻzbekiston Respublikasi Qonunchilik maʼlumotlari milliy bazasida avtomatik ravishda eʼlon qilinishini taʼminlash;axborot xavfsizligini taʼminlash va kriptografik himoyalash choralarini koʻrish.Amaliy chora-tadbirlar2024-yil avgustAdliya vazirligi,Raqamli texnologiyalar vazirligi4.Notariat sohasida aholiga qulay va tezkor xizmatlar koʻrsatish, ortiqcha maʼmuriy toʻsiqlarni bartaraf etish hamda zamonaviy raqamli texnologiyalardan foydalanish imkoniyatini yanada kengaytirish.1. Notarial idoralarda fuqaro shaxsini Face-ID orqali aniqlash tizimini joriy etish.2. Zamonaviy axborot-kommunikatsiya texnologiyalari imkoniyatlaridan keng foydalangan holda ortiqcha byurokratiya va qogʻozbozlikka chek qoʻyish.3. Aholiga masofadan turib interaktiv elektron notarial xizmatlar koʻrsatish koʻlamini yanada kengaytirish.4. Notarial harakatlarni rasmiylashtirishda foydalaniladigan gerbli (maxsus) blanklarni unifikatsiya qilish orqali yagona shakldagi gerbli (maxsus) blank joriy etish.Oʻzbekiston Respublikasi Prezidenti qarori loyihasi2024-yil sentabrAdliya vazirligi5.Yuridik kadrlarni qayta tayyorlash va malakasini oshirish tizimini xalqaro tajriba va zamonaviy taʼlim standartlari talablaridan kelib chiqqan holda takomillashtirish.Quyidagilarni nazarda tutuvchi yuridik kadrlarni qayta tayyorlash va malakasini oshirishning zamonaviy tizimini yaratish:yuridik kadrlarni qayta tayyorlash va malakasini oshirish jarayonlarini transformatsiya qilish, oʻquv jarayonini zamonaviy, jumladan, raqamli texnologiyalarni qoʻllash orqali tashkil etish;yuridik kadrlar kasbiy malakasini uzluksiz rivojlantirishning yangi zamonaviy shakllari va usullarini joriy qilish;yuridik kadrlarga oʻz kasbiy rivojlanish ehtiyojlarini qondirishga yoʻnaltirilgan malaka oshirish shakllari va dasturlarini mustaqil tanlash va oʻzlashtirish imkoniyatini yaratish;oʻqitishning muqobil va qulay shakllarini keng yoʻlga qoʻyish, masofaviy va mustaqil taʼlimni kengaytirish, malaka oshirishga kredit-modul tizimini joriy etish.Normativ-huquqiy hujjat loyihasi2024-yil avgustAdliya vazirligi,Oliy taʼlim, fan va innovatsiyalar vazirligi6.Toshkent davlat yuridik universitetining faoliyatini yanada takomillashtirish.1. TDYU faoliyati, taʼlim dasturlari, taʼlim jarayonini tashkil etish va boshqarish, taʼlim texnologiyalari va oʻqitish metodikalarini xalqaro standartlarga muvofiq transformatsiya qilish.2. Transformatsiya jarayonlariga Buyuk Britaniya Oliy taʼlim sifatini taʼminlash agentligi (The Quality Assurance Agency for Higher Education — QAA) va yuqori akademik reytingga ega boʻlgan Buyuk Britaniya universitetlari orasidan hamkor universitetni aniqlagan holda, shartnoma asosida yuridik kadrlar tayyorlash boʻyicha ingliz standartini joriy etish.3. Dars jarayonlariga xorijiy professor-oʻqituvchilarni keng jalb qilish.4. Universitetda mantiqiy fikrlash, tahlil qilish va tadqiqot oʻtkazishga qaratilgan zamonaviy pedagogik texnologiyalar va oʻqitishning ilgʻor yondashuvlarini (Just-in-Time teaching, Concept mapping methodology) joriy etish.5. Universitetning hududiy filiallarini tashkil etish.Oʻzbekiston Respublikasi Prezidenti qarori loyihasi2024-yil sentabrAdliya vazirligi,Oliy taʼlim, fan va innovatsiyalar vazirligi,Toshkent davlat yuridik universiteti7.Namangan va Samarqand viloyatlari yuridik texnikumlari negizida Toshkent davlat yuridik universitetining akademik litseylari faoliyatini yoʻlga qoʻyish.1. Toshkent davlat yuridik universiteti akademik litseylarining iqtidorli bitiruvchilarini “yurisprudensiya” yoʻnalishidagi oliy taʼlim muassasalariga suhbat asosida test sinovlarisiz qabul qilish tartibini ishlab chiqish.Normativ-huquqiy hujjat loyihasi2024-yil iyulAdliya vazirligi,Oliy taʼlim, fan va innovatsiyalar vazirligi,Toshkent davlat yuridik universiteti2. Akademik litseylar ustavi, tashkiliy tuzilmasi hamda shtatlar jadvalini tasdiqlash.Amaliy chora-tadbirlar8.Sud ekspertiza sohasida zamonaviy texnologiyalarni keng joriy etish va faoliyatning ilmiy asoslarini yanada takomillashtirish, sohada sogʻlom raqobatni qaror toptirish hamda xususiy sektor rolini oshirish, shuningdek hududlarda oʻtkaziladigan ekspertiza turlarini koʻpaytirish.Sud ekspertizasi sohasini quyidagilarni nazarda tutgan holda rivojlantirish:Respublika sud ekspertiza markazining hududiy boʻlimlarida yangi laboratoriyalarni tashkil etish;sohaga zamonaviy texnologiyalarni yanada keng joriy etish;sud-ekspertlik faoliyatini raqamlashtirish;sud ekspertlik faoliyati ilmiy asoslarini yanada takomillashtirish, soha faoliyatiga fan va texnika yutuqlarini keng joriy qilish;oliy taʼlim va ilmiy tadqiqot muassasalariga, ularning yoʻnalishlaridan kelib chiqqan holda sud ekspertizalari boʻyicha tadqiqotlar oʻtkazishga ruxsat berish;nodavlat sud-ekspertiza tashkilotlari tomonidan oʻtkazishga ruxsat berilgan sud ekspertizalari turlarini koʻpaytirish.Oʻzbekiston Respublikasi Prezidenti qarori loyihasi2024-yil oktabrAdliya vazirligi,Oliy sud,Bosh prokuratura,Ichki ishlar vazirligi,Sogʻliqni saqlash vazirligi,Oliy taʼlim, fan va innovatsiyalar vazirligi,Iqtisodiyot va moliya vazirligi,manfaatdor vazirlik va idoralar9.Yuridik xizmat koʻrsatish markazlari faoliyatining qamrovini oshirish.Yuridik xizmat koʻrsatish markazlari tomonidan yuridik xizmat bilan taʼminlanmagan davlat organlari va tashkilotlarining tuman (shahar)lar boʻlinmalariga huquqiy xizmat koʻrsatilishini yoʻlga qoʻyish.Oʻzbekiston Respublikasi Prezidentining qarori loyihasi2024-yil sentabrAdliya vazirligi,Iqtisodiyot va moliya vazirligi,manfaatdor vazirlik va idoralar10.Xalqaro arbitrajlarda va xorijiy davlatlar sudlarida Oʻzbekiston Respublikasi manfaatlarini himoya qilish faoliyatini tashkil etishning yagona tartibini belgilash.1. Davlat organlari va tashkilotlarining xalqaro arbitraj va sud ishlarini yuritish masalalari boʻyicha respublika manfaatlarini himoya qilish sohasidagi vakolatlari va majburiyatlarini belgilash.2. Xalqaro yuridik kompaniyalar, ekspertlar, guvohlar va tarjimonlarni jalb qilish hamda moliyalashtirish tartibini belgilash.Normativ-huquqiy hujjat loyihasi2024-yil oktabrAdliya vazirligi,Bosh prokuratura,Iqtisodiyot va moliya vazirligi,Tashqi ishlar vazirligi,Investitsiyalar, sanoat va savdo vazirligi11.Jismoniy shaxslarning fuqarolik holati hamda ularning shaxsiga taalluqli boʻlgan boshqa maʼlumotlarni oʻz ichiga oluvchi Aholining yagona elektron reyestrini yuritish tizimini yoʻlga qoʻyish.1. Adliya vazirligi tomonidan Aholining yagona elektron reyestrini yuritish va undan foydalanish tartibini ishlab chiqish.2. Aholining yagona elektron reyestriga kiritiladigan jismoniy shaxslarning shaxsiga taalluqli boʻlgan maʼlumotlar roʻyxatini tasdiqlash.Normativ-huquqiy hujjat loyihasi2024-yil noyabrAdliya vazirligi,Raqamli texnologiyalar vazirligi,manfaatdor vazirlik va idoralarII. Davlat xizmatlari koʻrsatish tizimini soddalashtirish sohasida12.Davlat xizmatlaridan foydalanish imkoniyatini yanada kengaytirish va soddalashtirish.1. Davlat xizmatlari koʻrsatish natijasini boshqa shaxsga taqdim etishda ishonchnoma talab qilish tartibini bekor qilish.2. Davlat xizmatlari koʻrsatish natijasini ariza beruvchi shaxsning roziligi bilan boshqa shaxsga taqdim etish.3. Davlat xizmatlari koʻrsatish natijasini taqdim etishda shaxsni, uning imzosi yoki barmoq izlarini identifikatsiya (verifikatsiya) qilish tartiblarini soddalashtirish.Normativ-huquqiy hujjat loyihasi2024-yil avgustAdliya vazirligi,Raqamli texnologiyalar vazirligi4. Barcha aholi gavjum joylarni, shu jumladan mahallalarni 24/7 rejimida onlayn davlat xizmatlarini koʻrsatadigan interaktiv kiosklar bilan bosqichma-bosqich taʼminlash.Amaliy chora-tadbirlar2024 — 2026-yillar13.Davlat xizmatlaridan onlayn navbatlar asosida foydalanishni yoʻlga qoʻyish.Davlat xizmatlaridan foydalanishda vakolatli davlat organlarining rasmiy veb-saytlari orqali onlayn navbat olish imkoniyatini yaratish. Bunda quyidagilar nazarda tutiladi:tibbiyot muassasalari, ichki ishlar organlarining roʻyxatga olish va imtihondan oʻtkazish boʻlinmalari, migratsiya va fuqarolikni rasmiylashtirish boʻlinmalari, hududiy soliq inspeksiyalari hamda davlat xizmatlari markazlarida davlat organlarining rasmiy veb-saytlari orqali onlayn navbat olish imkoniyatini yaratish;elektron navbatlar ish faoliyati onlayn navbatlarga mos ravishda ishlashini taʼminlash;rasmiy veb-sayt orqali olingan navbatni tasdiqlovchi hujjatlarni joylardagi elektron navbat berish axborot tizimida oʻqish imkoniyatini yaratish.Amaliy chora-tadbirlar2024-yil iyulIchki ishlar vazirligi,Sogʻliqni saqlash vazirligi,Vazirlar Mahkamasi huzuridagiSoliq qoʻmitasi,Adliya vazirligi,Raqamli texnologiyalar vazirligi14.Davlat xizmatlarini koʻrsatishda tuziladigan shartnomalarni elektron shaklda rasmiylashtirishni kengaytirish.Jismoniy va yuridik shaxslarga davlat xizmatlarini koʻrsatishda tuziladigan quyidagi shartnomalarni tegishli axborot tizimlarida elektron shaklda rasmiylashtirishni yoʻlga qoʻyish:Amaliy chora-tadbirlar2024-yil avgustdori vositalari, tibbiy buyumlar va tibbiy texnikaning namunalarini birlamchi (dastlabki) ekspertizadan oʻtkazish boʻyicha shartnoma;Sogʻliqni saqlash vazirligiveterinariya dori vositasi yoki ozuqabop qoʻshimchani ekspertiza qilish boʻyicha shartnoma;Qishloq xoʻjaligi vazirligiobyektlarni qurish, rekonstruksiya qilish, mukammal va joriy taʼmirlash boʻyicha shaharsozlik va loyiha hujjatlarining loyihaviy yechimlarini shaharsozlik hujjatlariga muvofiqligi yuzasidan ekspertizadan oʻtkazish boʻyicha shartnoma;Qurilish va uy-joy kommunal xoʻjaligi vazirligiinvestitsiyaviy va infratuzilmaviy loyihalarning loyihaoldi hujjatlarini ishlab chiqish, kompleks ekspertizadan oʻtkazish boʻyicha shartnoma;Investitsiyalar, sanoat va savdo vazirligidavlat xaridiga doir tender boʻyicha xarid qilish hujjatlarini va texnik topshiriqlarni kompleks ekspertizadan oʻtkazish boʻyicha shartnoma;Iqtisodiyot va moliya vazirligishartnomalar, import kontraktlari va ularga qoʻshimcha kelishuvlar loyihalarini ekspertizadan oʻtkazish boʻyicha shartnoma;Investitsiyalar, sanoat va savdo vazirligitashkilotlarning hujjatlarini tartibga keltirish boʻyicha shartnoma;Adliya vazirligidavlat mulki obyektlarini ijaraga berish boʻyicha shartnoma.Davlat aktivlarini boshqarish agentligiIII. Arxiv ishi va ish yuritish sohasida15.Arxiv ishi va ish yuritish sohasida davlat boshqaruvi va nazoratini takomillashtirish, arxiv xizmatlarini koʻrsatish jarayonlarini raqamlashtirish va soddalashtirish.1. Arxiv ishi va ish yuritish sohasida davlat boshqaruvi va nazoratini takomillashtirish.2. Arxiv xizmatlarini koʻrsatish jarayonlarini raqamlashtirish va soddalashtirish.3. Davlat arxivlarining moddiy-texnika bazasini yaxshilash, arxiv hujjatlarini jamlash, davlat hisobiga olish, saqlash va ulardan foydalanishni tashkil qilish.4. Shaxsiy tarkib hujjatlari davlat arxivlari faoliyatini qayta koʻrib chiqish.Oʻzbekiston Respublikasi Prezidenti qarori loyihasi2024-yil noyabrAdliya vazirligi,manfaatdor vazirlik va idoralar16.Arxiv ishi va ish yuritish faoliyatini tartibga soluvchi qonunchilik hujjatlarini takomillashtirish.Oʻzbekiston Respublikasining “Arxiv ishi toʻgʻrisida”gi Qonuniga quyidagilarni nazarda tutuvchi oʻzgartish va qoʻshimchalar kiritish:elektron arxiv tushunchasi va tashkil etish tartiblarini belgilash;arxiv hujjatlarining elektron nusxasi tushunchasiga taʼrif berish hamda elektron nusxani asl nusxa oʻrnida tan olishga qaratilgan normalarni belgilash;davlat organlariga arxiv maʼlumotnomalari va arxiv hujjatining koʻchirma nusxasini bepul berish;arxiv hujjatlarini Milliy arxiv fondi tarkibidan chiqarish tartibini belgilash;idoraviy arxivlarni tashkil etish tartibi va shartlari.Oʻzbekiston Respublikasi qonuni loyihasi2024-yil dekabrAdliya vazirligi,manfaatdor vazirlik va idoralarIV. Intellektual mulk sohasida17.Konsert-tomosha tadbirlarida mualliflik va turdosh huquqlar himoyasini mustahkamlash.Konsert-tomosha tadbirlarida mualliflik huquqi va turdosh huquqlarga rioya qilmaslikni litsenziya talablari va shartlarining qoʻpol ravishda buzilishi sifatida eʼtirof etish hamda litsenziyani bekor qilish choralarini qoʻllash. Normativ-huquqiy hujjat loyihasi2024-yil iyulAdliya vazirligi,Madaniyat vazirligi18.Intellektual mulk huquqining kafolatli himoyasini taʼminlash, shu jumladan kontrafakt mahsulotlar aylanmasiga qarshi kurashish tizimini takomillashtirish.1. Kontrafakt mahsulotlarni olib qoʻyish va yoʻq qilishning aniq mexanizmlarini belgilash.2. Intellektual mulkka boʻlgan huquqlarni buzish bilan bogʻliq huquqbuzarliklarni aniqlash boʻyicha nazorat xaridini amalga oshirish tartibini belgilash.3. Ixtiro va foydali model hamda sanoat namunalarini roʻyxatdan oʻtkazish talabnomalari boʻyicha oʻtkaziladigan davlat ekspertizasi jarayonlariga autsorsing usullarini joriy qilish.Vazirlar Mahkamasi qarori loyihasi2024-yil avgustAdliya vazirligi,Bosh prokuratura,Raqobatni rivojlantirish va isteʼmolchilar huquqlarini himoya qilish qoʻmitasi,manfaatdor vazirlik va idoralar19.Intellektual mulk huquqini himoya qilish boʻyicha ilgʻor xorijiy tajribani oʻrganish va qonunchilikni takomillashtirish boʻyicha takliflar ishlab chiqish.Ayrim turdagi mahsulotlarni (oziq-ovqat, alkogol, tamaki, shaxsiy gigiyena vositalari va boshqalar) savdoga chiqarishdan oldin raqamli markirovkalashda intellektual mulk huquqlariga rioya etilganligini nazorat qilish tartibini joriy etishni oʻrganib chiqib, takliflar tayyorlash va Vazirlar Mahkamasiga kiritish.Tahliliy maʼlumotnoma2024-yil oktabrAdliya vazirligi,Iqtisodiyot va moliya vazirligi,manfaatdor vazirlik va idoralarV. Huquqiy targʻibot, huquqiy axborotni tarqatish va huquqni qoʻllash amaliyotini oʻrganish sohalarida20.Jamiyatda huquqiy ong va huquqiy madaniyatni yuksaltirish tizimini takomillashtirib borish orqali aholining barcha qatlamlarining huquqiy savodxonlikka erishishini taʼminlash.Jamiyatda huquqiy madaniyatni yuksaltirish konsepsiyasi ijrosini samarali amalga oshirib borish maqsadida quyidagilarni oʻz ichiga olgan ikki yilga moʻljallangan huquqiy savodxonlikni oshirish chora-tadbirlari dasturini ishlab chiqish va Hukumatga kiritish:jamiyatda bolalikdan boshlab kundalik hayotda qoʻllashga moʻljallangan boshlangʻich huquqiy bilim va koʻnikmalarni shakllantirish;taʼlim muassasalarida huquqiy savodxonlikni oshirishning zamonaviy mexanizmlarini joriy etish;aholining huquqiy muammolarini hal qilish va ularning huquqiy bilimlarini yuksaltirishda mahalla institutining rolini oshirish;huquqiy madaniyatni shakllantirishga qaratilgan innovatsion loyihalarni amalga oshirish;“huquqiy axborot har doim va har kim uchun” tamoyili asosida aholining huquqiy axborotga boʻlgan ehtiyojini qondirish;davlat xizmatchilarining huquqiy madaniyatini yuksaltirish;jamiyatda muammolarni faqat huquqiy mexanizmlar orqali hal etilishini keng targʻib qilish.Normativ-huquqiy hujjat loyihasiHar ikki yildaAdliya vazirligi,manfaatdor vazirlik va idoralar21.Yoshlarning huquqiy ongi va huquqiy madaniyatini yuksaltirish hamda ularning huquqiy tarbiyasiga salbiy taʼsir koʻrsatuvchi omillarga nisbatan huquqiy immunitetni shakllantirish.1. Yoshlar oʻrtasida huquqbuzarliklarga nisbatan murosasizlik munosabatini shakllantirish, ularda qonunlarga hurmat hissini kuchaytirishga qaratilgan kompleks huquqiy targʻibot tadbirlarini oʻtkazish.2. Toshkent davlat yuridik universiteti va yuridik texnikumlarga yoshlarning tashrifini tashkil qilish.3. Yuridik taʼlim muassasalarida “Tengdoshimga huquqiy yordam” tadbirlarini oʻtkazib borish, ularning yuridik klinikalarida yoshlarga huquqiy maslahatlar berib borish. 4. Huquqshunoslik kasbining jozibadorligi va imijini oshirish, yoshlarda ushbu kasbga faxr va iftixor tuygʻularini uygʻotish maqsadida taniqli huquqshunoslarning hayot yoʻllari va muvaffaqiyatini ibrat sifatida yoshlarga koʻrsatib beruvchi kontentlar (hujjatli film, kitob, qoʻllanma) va klublar yaratish hamda yoshlar orasida keng targʻib qilish orqali ularning izdoshlarini tarbiyalash.5. Yoshlarning huquqiy bilimlarini oshirishga qaratilgan onlayn huquqiy savodxonlik maktabini tashkil etish va u orqali bepul huquqiy oʻquv kurslarini joriy etish.Kompleks chora-tadbirlar2024-yil iyunAdliya vazirligi, Maktabgacha va maktab taʼlimi vazirligi,Oliy taʼlim, fan va innovatsiyalar vazirligi,Yoshlar ishlari agentligi,manfaatdor vazirlik va idoralar22.Yoshlarda huquqiy muammolarni hal qilishning amaliy koʻnikmalarini hosil qilishga qaratilgan “Street law” loyihasini ommalashtirish.1. “Street law” loyihasiga volontyor yoshlarni keng jalb etish va oʻzaro muloqotni taʼminlash maqsadida maxsus elektron platforma ishlab chiqish.2. Platformaga “Street law” loyihasini amalga oshirishga qaratilgan metodik qoʻllanmalar, video va boshqa vizual manbalarni joylashtirish.3. “Street law” loyihasi ishtirokchilari — yuridik yoʻnalishdagi oliy taʼlim muassasalari va yuridik texnikumlar tomonidan volontyorlar uchun treninglar oʻtkazish va targʻibot guruhlarini shakllantirish.4. Targʻibot guruhlarini taʼlim muassasalariga biriktirgan holda huquqiy targʻibot tadbirlarini amalga oshirish.5. Loyihani amalga oshirishda faol qatnashgan yoshlarni volontyorlik faoliyatiga oid qonunchilik hujjatlariga muvofiq ragʻbatlantirib borish.Amaliy chora-tadbirlar2024-yil iyunAdliya vazirligi,Maktabgacha va maktab taʼlimi vazirligi,Oliy taʼlim, fan va innovatsiyalar vazirligi,Yoshlar ishlari agentligi24.“Huquq ambassadori” loyihasini amalga oshirish. 1. “Huquq ambassadori” sifatida xalqqa taniqli insonlar (artistlar, aktyorlar, sportchilar, blogerlar) va jamiyatda qonuniylikni taʼminlash sohasida faoliyat olib boruvchi jamoatchilik faollarini jalb qilish.2. “Huquq ambassadori” loyihasi orqali quyidagilarni amalga oshirish:jamiyatda va kundalik hayotda qonunlarga rioya qilish, qonuniylikni keng targʻib qilish;mamlakatda huquq ustuvorligi taʼminlanishiga intiluvchi shaxslar faoliyatiga koʻmaklashish;mamlakatda huquq ustuvorligiga zid gʻoyalar tarqalishining oldini olish va ularga qarshi mafkuraviy kurashish boʻyicha chora-tadbirlar koʻrish.Amaliy chora-tadbirlar2024-yil avgustAdliya vazirligi,Madaniyat vazirligi,Sport vazirligi25.“Madad” NNT orqali aholining turli qatlamlariga huquqiy yordam koʻrsatish koʻlamini kengaytirish.1. Barcha tuman (shahar)larda “Madad” NNTning huquqiy maslahat byurolarini bosqichma-bosqich tashkil qilish.Amaliy chora-tadbirlar2024-2025-yillarAdliya vazirligi,“Madad” NNT(kelishuv asosida)2. “Madad” NNTning tuman (shahar)lar huquqiy maslahat byurolari orqali aholiga, avvalambor, “Temir daftar”, “Ayollar daftari”, “Yoshlar daftari” hamda “Ijtimoiy himoya yagona reyestri” axborot tizimiga kiritilgan fuqarolarga bepul huquqiy maslahat va tushuntirishlar berish, nizolarni sudgacha va sud orqali hal etishda zarur boʻladigan protsessual hujjatlarni tayyorlashda koʻmaklashish.3. “Madad” NNTning bepul huquqiy maslahat berish faoliyati haqida aholi xabardorligini oshirish boʻyicha keng koʻlamli targʻibot ishlarini amalga oshirish.Doimiy26.Taʼlim muassasalarida oʻquvchilarning huquqiy savodxonligini oshirish tizimini yanada yaxshilash.1. Huquq fani oʻqituvchilarining uzluksiz kasbiy bilim va koʻnikmalarini rivojlantirib borish hamda ularni metodik taʼminlashga qaratilgan Adliya vazirligining maxsus elektron platformasini yaratish.2. Maktablarda “Huquq olamiga sayohat” oʻquv dasturlarini joriy etish.3. Oʻquvchilar oʻrtasida “Huquq bilimdoni” fan olimpiadasi, huquq fani oʻqituvchilari oʻrtasida “Eng yaxshi huquq oʻqituvchisi” koʻrik-tanlovini oʻtkazib borishni joriy etish.4. Taʼlim muassasalarida “Huquqiy bilimlar oyligi”ni oʻtkazib borish, oʻquvchilar va talabalarga huquqiy bilimlarni mustaqil oʻzlashtirishiga qaratilgan koʻrgazmali oʻquv qoʻllanmalari, videoroliklar, kompyuter oʻyinlari va mobil ilovalari yaratish.Amaliy chora-tadbirlar2024-yil avgustAdliya vazirligi,Oliy taʼlim, fan va innovatsiyalar vazirligi,Maktabgacha va maktab taʼlimi vazirligi,Raqamli texnologiyalar vazirligi27.“Mahalla huquqshunosi” loyihasini amalga oshirish.1. Mahalla raislarining huquqiy bilim va koʻnikmalarini uzluksiz oshirib borish maqsadida Adliya vazirligi taʼlim muassasalari tomonidan qisqa muddatli bepul oʻquv kurslari tashkil etish.Amaliy chora-tadbirlar2024-2025-yillar davomidaAdliya vazirligi, Kambagʻallikni qisqartirish va bandlik vazirligi2. Mahalla raislariga mahalla faoliyatiga doir, shuningdek, aholini qiynab kelayotgan kundalik muammolar yechimiga oid qonunchilik hujjatlari mazmun-mohiyatini tushuntirish hamda ularni mediatorlik faoliyati boʻyicha oʻqitish.3. Mahallalardagi muammolarni aniqlagan holda, shuningdek, mahalla raislarining takliflari asosida oʻquv dasturlarini muntazam ravishda yangilab borish.4. Oʻquv kurslarini mahalla raisi saylovlaridan soʻng uch oy ichida oʻtkazib borish tizimini yoʻlga qoʻyish.Tadbirlar grafigiga muvofiq28.“Mahalla yettiligi” faoliyatiga uslubiy koʻmaklashish.1. “Fuqarolarning oʻzini oʻzi boshqarish organlariga oid normativ-huquqiy hujjatlar toʻplami”, “Yoshlar huquqi”, “Ayollarga huquqiy maslahatlar”, “Ijtimoiy himoyaga muhtoj aholi uchun huquqiy toʻplam” va “Tadbirkorlar uchun maslahatlar” kabi qoʻllanmalarni tayyorlash.Amaliy chora-tadbirlar2024-yil iyulAdliya vazirligi,Kambagʻallikni qisqartirish va bandlik vazirligi,Yoshlar ishlari agentligi,Oila va xotin qizlar qoʻmitasi,Savdo-sanoat palatasi,Oʻzbekiston mahallalari uyushmasi(kelishuv asosida)2. Qoʻllanmalarni tegishli vazirlik va idoralarning budjetdan tashqari mablagʻlari hisobidan buyurtma asosida chop etish va har bir mahallaga tarqatish.2024-yil avgust31.Davlat organlari va tashkilotlarida huquqni qoʻllash amaliyotini yanada takomillashtirish.1. Huquqni qoʻllash amaliyotini oʻrganish va metodik taʼminlash boʻyicha manzilli va tematik tahliliy oʻrganishlar dasturini ishlab chiqish.Amaliy chora-tadbirlarHar yiliAdliya vazirligi,manfaatdor vazirlik va idoralar2. Huquqni qoʻllash amaliyotida uchrayotgan tizimli muammolarni bartaraf etish boʻyicha uslubiy qoʻllanmalar ishlab chiqish va “Lex.uz”ga joylashtirish.3. Biznes jarayonlarini reinjiniring qilish (BPR) usullaridan foydalangan holda davlat organlari va tashkilotlarining funksiyalarini maqbullashtirish boʻyicha takliflar ishlab chiqish.4. Davlat organlari va tashkilotlari uchun ish yuritishga doir namunaviy hujjatlar loyihalarini ishlab chiqish.5. Davlat organlari va tashkilotlari xodimlarining yagona huquqni qoʻllash amaliyotini joriy etish boʻyicha malakasini oshirish.6. Maktabgacha va maktab taʼlimi vazirligi, Qishloq xoʻjaligi vazirligi, Jizzax viloyati Doʻstlik tumani hokimligi hamda fuqarolarning oʻzini oʻzi boshqarish organlarida namunali huquqni qoʻllash tizimini yoʻlga qoʻyish.Dasturga muvofiqVI. Tashkiliy masalalar32.Adliya organlari va muassasalarida inson resurslarini boshqarish tizimini takomillashtirish orqali faoliyat samaradorligini oshirish.1. Adliya vazirligida inson resurslarini boshqarish tizimini 2025-2026-yillarda rivojlantirish strategiyasini xalqaro tashkilotlarni jalb qilgan holda ishlab chiqish.2. Inson resurslarini boshqarish tizimini takomillashtirishda xorijiy davlatlarning ilgʻor tajribasini implementatsiya qilish.3. Yangi ishga kirgan xodimlarning moslashish (adaptatsiya qilish) tartibini yoʻlga qoʻyish.Amaliy chora-tadbirlar2024-yil sentabrAdliya vazirligi33.Qonunchilikni tahlil qilish va tartibga solish taʼsirini baholash instituti faoliyatini tashkil etish.1. Qonunchilikni tahlil qilish va tartibga solish taʼsirini baholash instituti ustavi, tashkiliy tuzilmasi hamda shtatlar jadvalini tasdiqlash.2. Institutni amaliy ish tajribasiga ega, xorijiy tillarni egallagan malakali kadrlar bilan toʻldirish.3. Institutning 2024-yilga moʻljallangan ish rejasini ishlab chiqish va tasdiqlash.Amaliy chora-tadbirlar2024-yil iyunAdliya vazirligi34.Adliya vazirligi tizimidagi binolardan foydalanishni maqbullashtirish.1. Adliya vazirligi tizimiga kiruvchi tashkilotlar balansidagi boʻsh turgan bino va inshootlarga “Oʻzarxiv” agentligi va uning tizimiga kiruvchi tashkilotlarni operativ boshqaruv huquqi asosida joylashtirish.Amaliy chora-tadbirlar2024-yil davomidaAdliya vazirligi,“Oʻzarxiv” agentligi2. “Oʻzarxiv” agentligi va uning tizim tashkilotlarini joylashtirishdan ortgan boʻsh turgan bino-inshootlarni belgilangan tartibda sotish va undan tushgan mablagʻlarni baholash va sotish xarajatlari chegirilgan holda Adliya vazirligi va “Oʻzarxiv” agentligining moddiy-texnika bazasini rivojlantirish maqsadida foydalanish uchun Adliya organlari va muassasalarini rivojlantirish jamgʻarmasiga yoʻnaltirish.Vazirlar Mahkamasi qarori loyihasi2024-yil iyul35.Vazirlik va idoralarning elektron hujjatlarini saqlash uchun topshirishga moʻljallangan axborot tizimini yaratish.1. Vazirlik va idoralarning elektron hujjatlarini saqlash uchun topshirishga moʻljallangan “Idoraviy elektron arxiv” axborot tizimining texnik hujjatlarini ishlab chiqish va ekspertizadan oʻtkazish.Amaliy chora-tadbirlar2024-yil iyul“Oʻzarxiv” agentligi2. Axborot tizimini ishga tushirish.2024-yil dekabr36.Qonunchilikda belgilangan tartibda tegishli tashkilotlarning autsorsing xizmatlaridan foydalangan holda davlat arxivlarida saqlanayotgan Oʻzbekiston Respublikasi Milliy arxiv fondi hujjatlarini raqamlashtirish. Quyidagi imkoniyatlarni oʻz ichiga olgan “Elektron oʻquv zali” davlat xizmati va axborot tizimini joriy etish:arxivlarning elektron oʻquv zallariga onlayn kirish;arxiv hujjatlarining roʻyxatlarini koʻrish va zarur arxiv hujjatlarini tanlash;arxiv hujjatlari nusxalariga buyurtma berish va yuklab olish.Amaliy chora-tadbirlar2024-yil noyabr“Oʻzarxiv” agentligi 1. Oʻzbekiston Respublikasi Prezidentining 2011-yil 5-yanvardagi “Oʻzbekiston Respublikasida pasport tizimini takomillashtirishga doir qoʻshimcha chora-tadbirlar toʻgʻrisida”gi PF-4262-son Farmonida: a) 1-ilovaning 2-bandi oʻn ikkinchi xatboshisidagi “Oʻzbekiston Respublikasi Vazirlar Mahkamasi huzuridagi Davlat personallashtirish markaziga (keyingi oʻrinlarda — DPM)” soʻzlari “Oʻzbekiston Respublikasi Adliya vazirligi huzuridagi Personallashtirish agentligiga” soʻzlari bilan almashtirilsin; b) 2-ilovada: 2-bandning oʻninchi xatboshisidagi “Vazirlar Mahkamasi huzuridagi Davlat personallashtirish markaziga (keyingi oʻrinlarda — DPM)” soʻzlari “Adliya vazirligi huzuridagi Personallashtirish agentligiga (keyingi oʻrinlarda — Personallashtirish agentligi)” soʻzlari bilan almashtirilsin; 4-bandning ikkinchi xatboshisidagi “DPMda” soʻzi “Personallashtirish agentligida” soʻzlari bilan almashtirilsin; 5, 14, 16, 22-bandlardagi va 24-bandning birinchi va ikkinchi xatboshilaridagi “DPMga” soʻzi “Personallashtirish agentligiga” soʻzlari bilan almashtirilsin; 17-banddagi “DPM” abbreviaturasi “Personallashtirish agentligi” soʻzlari bilan almashtirilsin. 2. Oʻzbekiston Respublikasi Prezidentining 2017-yil 16-avgustdagi “Oʻzbekiston Respublikasi fuqarolarining xorijga chiqish tartibini takomillashtirishga doir muhim chora-tadbirlar toʻgʻrisida”gi PF-5156-son Farmonida: 3-bandning toʻqqizinchi xatboshisidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin; 6-banddagi “Vazirlar Mahkamasi huzuridagi Davlat personallashtirish markazining” soʻzlari “Adliya vazirligi huzuridagi Personallashtirish agentligining” soʻzlari bilan almashtirilsin. 3. Oʻzbekiston Respublikasi Prezidentining 2018-yil 13-apreldagi “Davlat huquqiy siyosatini amalga oshirishda adliya organlari va muassasalari faoliyatini tubdan takomillashtirish chora-tadbirlari toʻgʻrisida”gi PF-5415-son Farmonida: a) 3-bandda: ikkinchi va uchinchi xatboshilar chiqarib tashlansin; toʻrtinchi — oʻninchi xatboshilar tegishincha ikkinchi — sakkizinchi xatboshilar deb hisoblansin; beshinchi va oltinchi xatboshilar quyidagi tahrirda bayon etilsin: “fuqarolarning kundalik hayotida uchraydigan huquqiy muammolarni tahlil qilish, aniqlangan kamchiliklarni bartaraf etish boʻyicha amaliy choralar koʻrish, qonunchilik hujjatlarini takomillashtirishga qaratilgan takliflar ishlab chiqish; inson huquqlarini himoya qilish boʻyicha chora-tadbirlarni amalga oshirish, oʻz vakolatlari doirasida jismoniy va yuridik shaxslarning murojaatlarini koʻrib chiqish, fuqarolarga bepul birlamchi yuridik yordam koʻrsatish tizimini taʼminlash va muvofiqlashtirib borish”; quyidagi mazmundagi sakkizinchi xatboshi bilan toʻldirilsin: “davlat organlari va tashkilotlarining tuman (shahar) boʻlinmalari, mahalliy davlat hokimiyati organlari hamda fuqarolarning oʻzini oʻzi boshqarish organlarida yagona huquqni qoʻllash amaliyotini shakllantirishda metodik yordam koʻrsatish”; sakkizinchi xatboshi toʻqqizinchi xatboshi deb hisoblansin; b) 8-band oʻz kuchini yoʻqotgan deb hisoblansin. 4. Oʻzbekiston Respublikasi Prezidentining 2019-yil 20-sentabrdagi “Oʻzbekiston Respublikasida arxiv ishi va ish yuritishni takomillashtirish chora-tadbirlari toʻgʻrisida”gi PF-5834-son Farmonida: a) 2-banddan “hamda oʻrnatilgan tartibda yoʻq qilinishida” soʻzlari chiqarib tashlansin; b) 5-bandda: ikkinchi xatboshidan “arxiv ishi va ish yuritish sohasida yagona davlat siyosatini amalga oshiradigan vakolatli davlat organi hamda” soʻzlari chiqarib tashlansin; uchinchi xatboshidagi “Oʻzbekiston Respublikasi Bosh vazirining taqdimnomasiga asosan” soʻzlari “qonunchilikda belgilangan tartibda” soʻzlari bilan almashtirilsin; toʻrtinchi xatboshi quyidagi tahrirda bayon etilsin: “Agentlik direktori oʻrinbosari qonunchilikda belgilangan tartibda Oʻzbekiston Respublikasi Vazirlar Mahkamasi tomonidan lavozimga tayinlanadi va lavozimdan ozod etiladi”; beshinchi xatboshidagi “oʻrinbosarlari” soʻzi “oʻrinbosari” soʻzi bilan almashtirilsin; oltinchi xatboshidagi “tegishlicha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari” soʻzlari “Oʻzbekiston Respublikasi adliya vaziri” soʻzlari bilan almashtirilsin; v) 8-band oʻz kuchini yoʻqotgan deb hisoblansin. 5. Oʻzbekiston Respublikasi Prezidentining 2020-yil 29-apreldagi “Oʻzbekiston Respublikasida yuridik taʼlim va fanni tubdan takomillashtirish boʻyicha qoʻshimcha chora-tadbirlar toʻgʻrisida”gi PF-5987-son Farmonining 4-bandi va 1-ilovasi oʻz kuchini yoʻqotgan deb hisoblansin. 6. Oʻzbekiston Respublikasi Prezidentining 2020-yil 12-maydagi PF-5992-son Farmoni bilan tasdiqlangan 2020 — 2025-yillarga moʻljallangan Oʻzbekiston Respublikasining bank tizimini isloh qilish strategiyasining “IV. Xalqaro reytinglarda Oʻzbekiston bank tizimining mavqeyini oshirish” boʻlimi 3-bandidagi “Davlat personallashtirish markazi, Davlat soliq qoʻmitasi” soʻzlari “Personallashtirish agentligi, Soliq qoʻmitasi” soʻzlari bilan almashtirilsin. 7. Oʻzbekiston Respublikasi Prezidentining 2020-yil 19-maydagi “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida”gi PF-5997-son Farmonida: a) 2-bandda: uchinchi xatboshi “tasdiqlansin” soʻzi bilan toʻldirilsin; toʻrtinchi va beshinchi xatboshilar chiqarib tashlansin; b) 5-bandning beshinchi va oltinchi xatboshilari quyidagi tahrirda bayon etilsin: “shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalariga huquqiy normalar kiritishga yoʻl qoʻymaslik; shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalarini Vazirlikda majburiy tartibda huquqiy ekspertizadan oʻtkazish hamda ijobiy xulosa olingandan soʻng hisobga olinishi va kuchga kirishi tartibini amaliyotga joriy etish toʻgʻrisidagi takliflariga rozilik berilsin”; v) 11-band quyidagi mazmundagi xatboshi bilan toʻldirilsin: “Davlat buyurtmachilariga Markaz bilan normativ-huquqiy hujjatlar loyihalarini ishlab chiqish boʻyicha toʻgʻridan-toʻgʻri shartnomalar tuzish huquqi berilsin”; g) 3-ilova oʻz kuchini yoʻqotgan deb hisoblansin. 8. Oʻzbekiston Respublikasi Prezidentining 2020-yil 22-iyundagi PF-6012-son Farmoni bilan tasdiqlangan Inson huquqlari boʻyicha Oʻzbekiston Respublikasining Milliy strategiyasini amalga oshirish boʻyicha “Yoʻl xaritasi”ning 30-pozitsiyasi “Muddati” ustunidagi “2023-yil” soʻzlari “2026-yil” soʻzlari bilan almashtirilsin. 9. Oʻzbekiston Respublikasi Prezidentining 2020-yil 22-sentabrdagi “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”gi PF-6065-son Farmonida: a) 1-ilovada: 16-bandda: birinchi xatboshidagi “Vazirlar Mahkamasi huzuridagi Davlat personallashtirish markaziga” soʻzlari “Adliya vazirligi huzuridagi Personallashtirish agentligiga” soʻzlari bilan almashtirilsin; ikkinchi xatboshidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin; ilovaning “3-bosqich” pozitsiyasi “Subyektlar” ustunidagi “Davlat personallashtirish markazi” soʻzlari “Personallashtirish agentligi” soʻzlari bilan almashtirilsin; b) 2-ilovada: 17-bandda: birinchi xatboshidagi “Vazirlar Mahkamasi huzuridagi Davlat personallashtirish markaziga” soʻzlari “Adliya vazirligi huzuridagi Personallashtirish agentligiga” soʻzlari bilan almashtirilsin; ikkinchi xatboshidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin; ilovaning “3-bosqich” pozitsiyasi “Subyektlar” ustunidagi “Davlat personallashtirish markazi” soʻzlari “Personallashtirish agentligi” soʻzlari bilan almashtirilsin. 10. Oʻzbekiston Respublikasi Prezidentining 2020-yil 5-oktabrdagi “Raqamli Oʻzbekiston — 2030” strategiyasini tasdiqlash va uni samarali amalga oshirish chora-tadbirlari toʻgʻrisida”gi PF-6079-son Farmoniga 23-ilovaning 7.4-pozitsiyasi “Tashkilotlar” ustunidagi “Davlat personallashtirish markazi” soʻzlari “Personallashtirish agentligi” soʻzlari bilan almashtirilsin. 11. Oʻzbekiston Respublikasi Prezidentining 2022-yil 17-martdagi “Fuqarolarning huquq va erkinliklarini taʼminlash hamda huquqiy xizmat koʻrsatishda adliya organlari va muassasalari faoliyati samaradorligini yanada oshirish chora-tadbirlari toʻgʻrisida”gi PF-89-son Farmonida: a) 6-bandning uchinchi xatboshisidagi “har chorakda” soʻzlari “har yarim yilda” soʻzlari bilan almashtirilsin; b) 10 va 11-bandlar oʻz kuchini yoʻqotgan deb hisoblansin; v) 1-ilovaning 3, 9 va 26-pozitsiyalari “Amalga oshirish muddati” ustunidagi “2022-2023-yillar” soʻzlari “2022 — 2026-yillar” soʻzlari bilan almashtirilsin; g) 2-ilovada: 20-bandning “d” kichik bandida: birinchi xatboshidagi “1 — 6-ilovalar tegishincha” soʻzlari “1-ilova” soʻzlari bilan almashtirilsin; yangi tahrirda bayon etilgan Oʻzbekiston Respublikasi Prezidentining 2018-yil 13-apreldagi PQ-3666-son qaroriga 2 — 6-ilovalar oʻz kuchini yoʻqotgan deb hisoblansin; 23 va 40-bandlar oʻz kuchini yoʻqotgan deb hisoblansin. 12. Oʻzbekiston Respublikasi Prezidentining 2017-yil 11-iyuldagi PQ-3126-son qarori bilan tasdiqlangan Oʻzbekiston Respublikasi Ichki ishlar vazirligining Migratsiya va fuqarolikni rasmiylashtirish bosh boshqarmasi toʻgʻrisidagi nizomning 6-bandi “g” kichik bandi uchinchi xatboshisidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin. 13. Oʻzbekiston Respublikasi Prezidentining 2018-yil 13-apreldagi “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi PQ-3666-son qarorida: a) 1-band quyidagi tahrirda bayon etilsin: “1. Quyidagilar Oʻzbekiston Respublikasi Adliya vazirligining asosiy vazifalari etib belgilansin: huquq ijodkorligi sohasida yagona davlat siyosatini yuritish; normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish; huquqiy axborotni tarqatish va undan foydalanishni taʼminlash; huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish; respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish; fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish; qonunchilik hujjatlari va topshiriqlarning oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish; davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish; davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash; notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish; nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish; maʼmuriy tartib-taomillar sohasida yagona davlat siyosatini amalga oshirish; jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish; ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish; davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash; intellektual mulk sohasida yagona davlat siyosatini ishlab chiqish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish; ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish; yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash; sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish; siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish; xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish; xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash; davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish; arxiv ishi va ish yuritish sohasida yagona davlat siyosatini amalga oshirish hamda davlat organlari va tashkilotlarining ushbu sohadagi ishlarini muvofiqlashtirish; shaxsga doir maʼlumotlar sohasida yagona davlat siyosatini amalga oshirish hamda davlat organlari va tashkilotlarining shaxsga doir maʼlumotlar bilan ishlash sohasidagi faoliyatini nazorat qilish va muvofiqlashtirish”; b) 2-bandning “b” kichik bandida: uchinchi xatboshi quyidagi tahrirda bayon etilsin: “davlat muassasasi shaklidagi “Adolat” milliy huquqiy axborot markazi (keyingi oʻrinlarda “Adolat” markazi deb yuritiladi) tashkil qilinsin”; rus tilidagi matnda toʻrtinchi xatboshidagi “SPI “Adolat” soʻzlari “sentra “Adolat” soʻzlari bilan almashtirilsin; beshinchi xatboshidagi “Adolat” HAM” soʻzlari “Adolat” markazi” soʻzlari bilan almashtirilsin; v) 3-bandda: uchinchi — yettinchi xatboshilar chiqarib tashlansin; sakkizinchi xatboshi uchinchi xatboshi deb hisoblansin; g) 4-bandda: beshinchi xatboshidagi “Vazirlar Mahkamasi apparati va Oʻzbekiston Respublikasi Prezidenti Administratsiyasi tarkibiy tuzilmalarida” soʻzlari “Vazirlar Mahkamasi va Oʻzbekiston Respublikasi Prezidenti Administratsiyasi tarkibiy boʻlinmalarida” soʻzlari bilan almashtirilsin; oltinchi xatboshidagi “vazirliklar, davlat qoʻmitalari va idoralar agar qonunlar, Oʻzbekiston Respublikasi Prezidentining farmonlari, qarorlari va farmoyishlari” soʻzlari “vazirliklar va idoralar agar qonunlar, Oʻzbekiston Respublikasi Prezidentining farmonlari va qarorlari” soʻzlari bilan almashtirilsin; d) 7-bandda: “a” kichik bandda: uchinchi xatboshi quyidagi tahrirda bayon etilsin: “Qoraqalpogʻiston Respublikasi, viloyatlar va Toshkent shahar yuridik texnikumlariga direktorlar rahbarlik qiladi hamda ular mehnatiga haq toʻlash va moddiy ragʻbatlantirish Davlat budjeti hamda yuridik texnikumlarning mablagʻlari hisobidan amalga oshiriladi”; beshinchi xatboshidagi “Vazirlar Mahkamasi huzuridagi Davlat test markazi” soʻzlari “Oliy taʼlim, fan va innovatsiyalar vazirligi huzuridagi Bilim va malakalarni baholash agentligi” soʻzlari bilan almashtirilsin; “d” kichik band oʻz kuchini yoʻqotgan deb hisoblansin; e) 8 va 10-bandlar oʻz kuchini yoʻqotgan deb hisoblansin; j) 11-bandning toʻrtinchi xatboshisidagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; z) 12-bandda: beshinchi xatboshi quyidagi tahrirda bayon etilsin: “Mazkur bandning ikkinchi — toʻrtinchi xatboshilarining amal qilishi Oʻzbekiston Respublikasi Prezidentining va Vazirlar Mahkamasining qarorlari bilan lavozimga tayinlangan va adliya organlari va muassasalarining martaba darajalariga ega boʻlgan Oʻzbekiston Respublikasi Bosh vaziri kotibiyatining tarkibiy boʻlinmalari hamda Bosh vazir oʻrinbosarlarining kotibiyatlari xodimlariga Oʻzbekiston Respublikasi Vazirlar Mahkamasida amalda boʻlgan barcha toʻlovlar saqlangan holda tatbiq qilinadi”; sakkizinchi xatboshidagi “Vazirlar Mahkamasi apparati” soʻzlari “Bosh vaziri kotibiyatining tarkibiy boʻlinmalari hamda Bosh vazir oʻrinbosarlarining kotibiyatlari” soʻzlari bilan almashtirilsin; i) 1-ilovada: 2-bandning birinchi xatboshisidagi “davlat boshqaruvi organi” soʻzlari “respublika ijro etuvchi hokimiyat organi” soʻzlari bilan almashtirilsin; 4-banddagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 8 — 10-bandlar quyidagi tahrirda bayon etilsin: “8. Vazirlik tizimiga quyidagilar kiradi: Vazirlik markaziy apparati; Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari, tumanlar (shaharlar) adliya boʻlimlari, yuridik xizmat koʻrsatish markazlari, davlat xizmatlari markazlari va FHDY organlari; “Oʻzarxiv” agentligi, Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari, Oʻzbekiston Milliy arxivi, Oʻzbekiston Kinofotofono hujjatlari milliy arxivi, Oʻzbekiston Ilmiy-texnika va tibbiyot hujjatlari milliy arxivi, Qoraqalpogʻiston Respublikasi markaziy davlat arxivi, Toshkent shahar markaziy davlat arxivi, viloyat, shahar va tuman davlat arxivlari hamda ularning filiallari; Personallashtirish agentligi; X. Sulaymonova nomidagi Respublika sud ekspertiza markazi; “Adolat” milliy huquqiy axborot markazi” davlat muassasasi; “Adliya organlari va muassasalarida axborot-kommunikatsiya texnologiyalarini rivojlantirish markazi” davlat muassasasi; “Intellektual mulk markazi” davlat muassasasi; davlat notarial idoralari va arxivlari; Yuridik kadrlarni qayta tayyorlash va malakasini oshirish instituti; Qonunchilikni tahlil qilish va tartibga solish taʼsirini baholash instituti; Toshkent davlat yuridik universiteti va uning huzuridagi akademik litseylar; yuridik texnikumlar. Adliya organlari va muassasalari mahalliy davlat hokimiyati organlaridan mustaqildir va bevosita Vazirlikka boʻysunadilar. 9. Quyidagilar Vazirlikning asosiy vazifalari hisoblanadi: huquq ijodkorligi sohasida yagona davlat siyosatini yuritish; normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish; huquqiy axborotni tarqatish va undan foydalanishni taʼminlash; huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish; respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish; fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish; qonunchilik hujjatlari va topshiriqlarning oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish; davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish; davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash; notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish; nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish; maʼmuriy tartib-taomillar sohasida yagona davlat siyosatini amalga oshirish; jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish; ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish; davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash; intellektual mulk sohasida yagona davlat siyosatini ishlab chiqish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish; ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish; yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash; sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish; siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish; xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish; xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash; davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish; arxiv ishi va ish yuritish sohasida yagona davlat siyosatini amalga oshirish hamda davlat organlari va tashkilotlarining ushbu sohadagi ishlarini muvofiqlashtirish; shaxsga doir maʼlumotlar sohasida yagona davlat siyosatini amalga oshirish hamda davlat organlari va tashkilotlarining shaxsga doir maʼlumotlar bilan ishlash sohasidagi faoliyatini nazorat qilish va muvofiqlashtirish. 10. Vazirlik oʻziga yuklangan vazifalarga muvofiq quyidagi funksiyalarni amalga oshiradi: 1) huquq ijodkorligi sohasida yagona davlat siyosatini yuritish sohasida: konstitutsiyaviy normalarni amalga oshirish, inson huquqlari va erkinliklarini taʼminlash, jamiyatda qonunga rioya etish va hurmat ruhini mustahkamlash maqsadida huquqiy siyosatning ustuvor yoʻnalishlarini ishlab chiqadi; davlat organlari va tashkilotlarining huquq ijodkorligi masalalari boʻyicha faoliyatini muvofiqlashtiradi va uslubiy rahbarlikni amalga oshiradi; davlat organlari va tashkilotlari huquq ijodkorligi faoliyatining monitoringi va tahlilini amalga oshiradi; normativ-huquqiy hujjatlar loyihalarini qonunchilikka, xalqaro shartnomalar normalariga, mamlakatda amalga oshirilayotgan islohotlarning maqsad va vazifalariga, qonunchilik texnikasi qoidalariga muvofiqligi, ularda korrupsiyaga, boshqa huquqbuzarliklarni sodir etishga shart-sharoit yaratuvchi, shuningdek jismoniy va yuridik shaxslar uchun ortiqcha maʼmuriy va boshqa cheklovlarni joriy etuvchi qoidalar va normalar mavjudligini aniqlash nuqtai nazaridan huquqiy ekspertizadan oʻtkazadi; qonunchilik hujjatlaridagi huquqiy nuqsonlarni, huquqbuzarliklarni sodir etishga shart-sharoit yaratuvchi, shuningdek jismoniy va yuridik shaxslar uchun ortiqcha maʼmuriy va boshqa cheklovlarni joriy etuvchi qoidalar va normalarni aniqlaydi va ularni bartaraf etish boʻyicha takliflar tayyorlaydi; qonunosti hujjatlariga rasmiy sharhlarning loyihalarini tayyorlaydi va ularni Oʻzbekiston Respublikasi Prezidenti va Vazirlar Mahkamasiga koʻrib chiqish uchun kiritadi; Oʻzbekiston Respublikasi Prezidenti va Vazirlar Mahkamasining topshiriqlariga asosan normativ-huquqiy hujjatlar rasmiy sharhlarining loyihalari boʻyicha xulosalar beradi; idoraviy normativ-huquqiy hujjatlarni davlat roʻyxatidan oʻtkazadi; Idoraviy normativ-huquqiy hujjatlarning davlat reyestrini yuritadi; vazirliklar va idoralarning huquqiy hujjatlarini davlat roʻyxatidan oʻtkazilishi lozim boʻlmagan hujjatlar toifasiga kiritish haqida qarorlar qabul qiladi; idoraviy normativ-huquqiy hujjatlarni qabul qilish, davlat roʻyxatidan oʻtkazish va manfaatdor shaxslar eʼtiboriga yetkazishning belgilangan tartibiga rioya qilinishi ustidan nazoratni amalga oshiradi; shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalarini huquqiy ekspertizadan oʻtkazadi va hisobga oladi; mahalliy davlat hokimiyati organlarining normativ-huquqiy hujjatlarini huquqiy ekspertizadan oʻtkazish, qabul qilish, eʼlon qilish va manfaatdor shaxslar eʼtiboriga yetkazishning belgilangan tartibiga rioya qilinishi ustidan nazoratni amalga oshiradi; davlat organlari va tashkilotlari tomonidan normativ-huquqiy hujjatlarning tizimlashtirilgan hisobini yuritish tartibini tasdiqlaydi, unga rioya qilish ustidan nazoratni amalga oshiradi; Oʻzbekiston Respublikasi normativ-huquqiy hujjatlarini davlat hisobiga olish va qonunchilik hujjatlarini tizimlashtirish boʻyicha ishlarni amalga oshiradi; Oʻzbekiston Respublikasi normativ-huquqiy hujjatlarining nazorat nusxalarini yuritadi, ularning bankini (fondini) shakllantiradi; davlat organlari va tashkilotlarining normativ-huquqiy hujjatlari loyihalarini tayyorlash, yuridik-texnik jihatdan rasmiylashtirish va huquqiy ekspertizadan oʻtkazish boʻyicha uslubiy koʻrsatmalarni tasdiqlaydi; normativ-huquqiy hujjatlar va ular loyihalarining korrupsiyaga qarshi ekspertizasini oʻtkazish uslubiyotini tasdiqlaydi; idoraviy normativ-huquqiy hujjatlarni tayyorlash va qabul qilish qoidalarini tasdiqlaydi; shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalarini tayyorlash, huquqiy ekspertizadan oʻtkazish va hisobga olish tartibini tasdiqlaydi; Qonunchilik tarmoqlari umumhuquqiy klassifikatorini tasdiqlaydi, normativ-huquqiy hujjatlarga klassifikator asosida kodlar beradi; mahalliy davlat hokimiyati organlarining normativ-huquqiy tusdagi qarorlarini qonunchilik hujjatlariga, mamlakatimizda amalga oshirilayotgan islohotlarning maqsad va vazifalariga muvofiqligi nuqtai nazaridan huquqiy ekspertizadan oʻtkazadi; 2) normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish sohasida: respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlarning normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatini muvofiqlashtiradi, tahlil qiladi va monitoringini amalga oshiradi, shuningdek ularga uslubiy yordam koʻrsatadi; normativ-huquqiy hujjatlar va ular loyihalarining tartibga solish taʼsirini baholaydi hamda ularni korrupsiyaga qarshi ekspertizadan oʻtkazadi; respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlardagi tartibga solish taʼsirini baholashga masʼul boʻlgan xodimlarning roʻyxatini shakllantiradi; Normativ-huquqiy hujjatlarning va ular loyihalarining korrupsiyaga qarshi ekspertizasini oʻtkazish boʻyicha ekspertlar reyestrini yuritadi; respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlarning tartibga solish taʼsirini baholash hamda korrupsiyaga qarshi ekspertizadan oʻtkazishga masʼul boʻlgan xodimlarining malakasini oshirish boʻyicha takliflar tayyorlaydi; davlat organlari va tashkilotlari yuridik xizmat xodimlarining normativ-huquqiy hujjatlar va ularning loyihalarini korrupsiyaga qarshi ekspertizadan oʻtkazish faoliyatini baholaydi; normativ-huquqiy hujjatlar va ular loyihalarini tartibga solish taʼsirini baholash hamda korrupsiyaga qarshi ekspertizadan oʻtkazish sohasidagi qoidabuzarliklarni bartaraf etish boʻyicha taʼsir choralarini koʻradi; tartibga solish taʼsirini baholash hamda korrupsiyaga qarshi ekspertizadan oʻtkazish tizimining holati boʻyicha axborotni ommaviy axborot vositalarida eʼlon qiladi hamda Oʻzbekiston Respublikasi Prezidenti Administratsiyasi va Vazirlar Mahkamasiga kiritadi; 3) huquqiy axborotni tarqatish va undan foydalanishni taʼminlash sohasida: davlat organlari va tashkilotlarining huquqiy axborotni tarqatish va undan foydalanishni taʼminlash sohasidagi faoliyatini muvofiqlashtiradi, uslubiy rahbarlikni va nazoratni amalga oshiradi; normativ-huquqiy hujjatlar va tegishli axborot-tahliliy materiallarning barcha davlat organlari va tashkilotlariga oʻz vaqtida yetkazilishini taʼminlaydi; qonunchilik hujjatlarining mohiyati va ahamiyatini mahalla raisi, hokim yordamchisi, yoshlar yetakchisi, xotin-qizlar faoli, profilaktika inspektori, ijtimoiy xodim va soliq inspektori yoʻnalishlaridan kelib chiqib ularga oddiy va xalqchil tilda yetkazadi; Oʻzbekiston Respublikasi qonunchilik maʼlumotlari milliy bazasida normativ-huquqiy hujjatlar va boshqa hujjatlarning oʻz vaqtida joylashtirilishini va undagi maʼlumotlarni saqlashni tashkil qiladi, yuridik va jismoniy shaxslarning undan foydalanishini belgilangan tartibda taʼminlaydi; normativ-huquqiy hujjatlarni, shu jumladan normativ-huquqiy hujjatlarni eʼlon qilishning rasmiy manbai hisoblangan “Oʻzbekiston Respublikasi qonunchilik toʻplami”, shuningdek Oʻzbekiston Respublikasi Tashqi ishlar vazirligi bilan birgalikda “Oʻzbekiston Respublikasi xalqaro shartnomalari toʻplami”ning rasmiy nashr etilishini tashkil etadi; yoshlar, xotin-qizlar, ijtimoiy himoyaga muhtoj shaxslarni, shuningdek tadbirkorlik subyektlarini qonunchilik hujjatlarida belgilangan imtiyozlar, preferensiyalar, subsidiyalar, grantlar va davlat tomonidan qoʻllab-quvvatlashning boshqa turlari hamda ulardan foydalanish tartibi haqida xabardor qiladi; 4) huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish sohasida: huquqiy targʻibotni amalga oshirish hamda aholiga qonunchilik hujjatlarining mohiyati va ahamiyatini yetkazishni tashkil qiladi; davlat organlari va tashkilotlarining huquqiy targʻibot sohasidagi ishlarini baholaydi; davlat organlari va tashkilotlari tomonidan huquqiy targʻibot boʻyicha olib borilgan ishlarni oʻrganadi; davlat organlari va tashkilotlarining huquqiy axborotdan keng koʻlamda foydalanishini taʼminlaydi, ularning fuqarolik jamiyati institutlari va ommaviy axborot vositalari bilan samarali hamkorlik qilish boʻyicha faoliyatini muvofiqlashtiradi; qonunchilikning mohiyati va ahamiyati toʻgʻrisida xabardor qilishning sifatini tubdan oshirish, ushbu faoliyatni tashkil qilishda prinsipial yangi yondashuvlarni ishlab chiqish boʻyicha kompleks chora-tadbirlarni amalga oshiradi; qonunchilikning mohiyati va ahamiyati toʻgʻrisida xabardor qilishning sifatini tubdan yaxshilash maqsadida keng jamoatchilik fikrini oʻrganadi va tahlil qiladi; qonunchilik hujjatlari va topshiriqlar mazmun-mohiyatini oddiy va xalqchil tilda tushuntirish boʻyicha “Prezident qarorlari — hayotda va nazoratda” rukni ostida videoroliklar, infografikalar va boshqa koʻrgazmali materiallar tayyorlaydi hamda ularni televideniye va ijtimoiy tarmoqlarda yoritib boradi; 5) respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish sohasida: respublika ijro etuvchi hokimiyat organlari va ularning hududiy boʻlinmalari, shuningdek mahalliy davlat hokimiyati organlari faoliyatida (shu jumladan ularning soʻroviga asosan) qonunchilik hujjatlarini qoʻllash amaliyotini oʻrganadi, tahlil qiladi, umumlashtiradi hamda huquqni qoʻllash faoliyatini takomillashtirish boʻyicha choralarni ishlab chiqadi; respublika ijro etuvchi hokimiyat organlari va ularning hududiy boʻlinmalari, shuningdek mahalliy davlat hokimiyati organlari faoliyatida huquqni qoʻllash amaliyotidagi tizimli muammolarni bartaraf etish boʻyicha koʻrsatmalar ishlab chiqadi; respublika ijro etuvchi hokimiyat organi va uning hududiy boʻlinmalari, shuningdek mahalliy davlat hokimiyati organlari tomonidan buyruq, qaror va farmoyishlar “E-qaror” elektron tizimida ishlab chiqilishi, kelishilishi, qabul qilinishi, roʻyxatga olinishi va eʼlon qilinishini doimiy monitoring qilib boradi; “E-qaror” elektron tizimi monitoringi natijasiga koʻra aniqlangan qonunbuzarliklarni bartaraf etish boʻyicha choralar koʻradi; respublika ijro etuvchi hokimiyat organlari va ularning hududiy boʻlinmalari, mahalliy davlat hokimiyati organlari hamda fuqarolarning oʻzini oʻzi boshqarish organlarida yagona huquqni qoʻllash amaliyotini shakllantirishda ularga metodik yordam koʻrsatib boradi; qonunchilik hujjatlari va huquqni qoʻllash faoliyati samaradorligi masalalari boʻyicha jamoatchilik fikrini oʻrganishni tashkil qiladi; respublika ijro etuvchi hokimiyat organlarining huquqiy monitoringni oʻtkazish sohasidagi faoliyatini muvofiqlashtiradi; respublika ijro etuvchi hokimiyat organlari tomonidan huquqiy monitoring oʻtkazilishini tahlil qiladi va ular tomonidan huquqiy monitoring oʻtkazish sifatini oshirish boʻyicha choralar koʻrish uchun tavsiyalar tayyorlaydi; hududlarning huquq ustuvorligi indeksini aniqlashda ishtirok etuvchi masʼul idora va tashkilotlar faoliyatini muvofiqlashtiradi hamda hududlarning huquq ustuvorligi indeksini aniqlash “Huquq ustuvorligi” avtomatlashtirilgan axborot tizimi operatori vazifasini bajaradi, indikatorlar boʻyicha koʻrsatkichlarni tahlil qiladi va ularning sabablarini oʻrganadi; mahalliy davlat hokimiyati organlarining yer munosabatlariga oid hamda koʻchmas mulk obyektini buzib tashlash toʻgʻrisidagi qarorlari loyihalarini koʻrib chiqadi va xulosa beradi; respublika ijro etuvchi hokimiyat organlari va ularning hududiy boʻlinmalari, shuningdek mahalliy ijro etuvchi hokimiyat organlari tomonidan Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali berish tartibi toʻgʻrisidagi nizom talablariga soʻzsiz rioya etilishi boʻyicha tizimli nazorat va monitoringni amalga oshiradi; 6) fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish sohasida: davlat organlari va davlat ishtirokidagi tashkilotlar tomonidan inson huquqlari sohasidagi qonunchilik hujjatlariga rioya etilishi ustidan nazoratni amalga oshiradi; inson huquqlari va erkinliklari buzilishi mumkin boʻlgan holatlar toʻgʻrisida axborot yigʻish va xalqaro shartnomalarda aks ettirilgan inson huquqlari va erkinliklari universal standart prinsiplarini hisobga olgan holda uni baholashni amalga oshiradi; davlat organlari va davlat ishtirokidagi tashkilotlarda fuqarolarning buzilgan huquqlarini tiklash boʻyicha choralar koʻradi; “Online-mahalla” platformasi orqali aniqlanadigan aholining kundalik hayotidagi huquqiy masalalarga oid muammolarini hal etib boradi; aholiga, avvalambor “Temir daftar”, “Ayollar daftari”, “Yoshlar daftari” hamda “Ijtimoiy himoya yagona reyestri” axborot tizimiga kiritilgan fuqarolarga bepul birlamchi yuridik yordam koʻrsatilishini taʼminlaydi; 7) qonunchilik hujjatlari va topshiriqlarning oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish sohasida: “Ijro.gov.uz” tizimida qonunchilik hujjatlari va topshiriqlar oʻz vaqtida ijro etilishi ustidan nazorat olib boradi va “Ijro.gov.uz” tizimini yuritadi; “Ijro.gov.uz” tizimiga nazoratga olinadigan topshiriqlarni kiritadi, mazkur topshiriqlardan kelib chiqqan holda masʼul ijrochilar va topshiriqni bajarish muddatlarini belgilaydi, ijrochilar tomonidan kiritilgan maʼlumotlar toʻliqligi va haqqoniyligini tekshiradi, shuningdek qonunchilik hujjatlari va topshiriqlarda belgilangan ijro muddatlarini uzaytirish haqidagi takliflar asosliligini oʻrganadi; qonunchilik hujjatlari va topshiriqlar ijrosi holati toʻgʻrisidagi maʼlumotni har oyda Oʻzbekiston Respublikasi Prezidenti Administratsiyasi va Vazirlar Mahkamasiga kiritib boradi; qonunchilik hujjatlari va topshiriqlar ijrosi boʻyicha yillik manzilli va tematik tahliliy oʻrganishlar dasturi loyihasini ishlab chiqadi hamda tasdiqlash uchun Oʻzbekiston Respublikasi Prezidenti Administratsiyasiga kiritadi; axborot-kommunikatsiya texnologiyalari orqali joylardagi qonunchilik hujjatlari va topshiriqlar ijrosi holatini tizimli monitoring qiladi; fuqarolik jamiyati institutlari, ommaviy axborot vositalari va fuqarolarni jalb qilgan holda jamoatchilik monitoringi va eshituvlarini tashkil qiladi; qonunchilik hujjatlari va topshiriqlar ijrosi holati yuzasidan manzilli va tematik oʻrganishlar oʻtkazadi va ularning natijalari boʻyicha Oʻzbekiston Respublikasi Prezidenti Administratsiyasi va Vazirlar Mahkamasiga takliflar kiritadi; davlat organlari va tashkilotlarining ochiqlik holatini manzilli va tematik oʻrganishlar, jamoatchilik monitoringi hamda jamoatchilik eshituvlari, shuningdek, vakolati doirasida boshqa vositalardan foydalangan holda tahlil qiladi; davlat organlari va tashkilotlariga qonunchilik hujjatlari va topshiriqlar ijrosi yuzasidan huquqiy-uslubiy koʻmaklashishga moʻljallangan metodik qoʻllanmalar ishlab chiqadi hamda ularga ushbu sohada huquqiy-uslubiy jihatdan koʻmaklashadi; 8) davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish sohasida: davlat boshqaruvi tizimining samaradorligi va natijadorligini aniqlash maqsadida davlat organlari va tashkilotlarining faoliyatini kompleks va tizimli monitoring va tahlil qiladi; respublika ijro etuvchi hokimiyat organlari funksiyalarining ochiq reyestrini yuritadi; davlat organlari va tashkilotlari vakolati va funksiyalarining toʻliq va sifatli amalga oshirilayotganligi hamda belgilangan maqsadlarga erishilayotganligini funksional tahlil qiladi; tahlil va monitoring natijalariga koʻra davlat boshqaruvi tizimini, davlat organlari va tashkilotlarining tashkiliy-shtat tuzilmalarini va ishlash mexanizmlarini takomillashtirish, ularning bir birini takrorlovchi funksiyalarini, ortiqcha va xos boʻlmagan vazifalar, funksiyalar hamda vakolatlarni chiqarib tashlash hisobiga optimallashtirish va nomarkazlashtirish boʻyicha takliflar tayyorlaydi; manfaatdor vazirlik va idoralar bilan birgalikda har yili idoralararo kollegial organlar faoliyati samaradorligini tahlil qiladi va baholaydi hamda natijasi boʻyicha ularni kelgusida qisqartirish va optimallashtirish yuzasidan takliflar kiritadi; idoralararo kollegial organlarning reyestrini yuritadi, uning asosida ushbu organlarning faoliyati samaradorligini tahlil qiladi, ularni qisqartirish va optimallashtirish boʻyicha takliflar tayyorlaydi; 9) davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash sohasida: davlat organlari va tashkilotlarining yuridik xizmatlari faoliyatini oʻrganadi, muvofiqlashtiradi va nazorat qiladi; davlat organlari va tashkilotlarining yuridik xizmatlari xodimlarini lavozimga tayinlash va lavozimidan ozod qilishda ishtirok etadi, ularning stajirovka oʻtashini va malakasi oshirilishini tashkil qiladi hamda attestatsiyadan oʻtkazadi; davlat organlari va tashkilotlari yuridik xizmatlarining maʼlumotlar bazasini shakllantirish va yuritish tartibini hamda muddatlarini belgilaydi; davlat organlari va tashkilotlarining yuridik xizmatlari xodimlarini lavozimga tayinlash va lavozimidan ozod qilish masalasini adliya organlari bilan kelishish tartibini belgilaydi; davlat organlari va tashkilotlari yuridik xizmatlari xodimlarining adliya organlarida stajirovka oʻtash tartibini belgilaydi; davlat organlari va tashkilotlari yuridik xizmatlari xodimlarining ish joyini moddiy-texnik jihatdan taʼminlashga qoʻyilgan minimal talablarni ishlab chiqadi va tasdiqlaydi; qonunchilik hujjatlarida koʻrsatilgan hollarda Davlat budjetidan moliyalashtiriladigan tuman (shahar) darajasidagi davlat organlari va tashkilotlariga zamonaviy axborot texnologiyalari yordamida markazlashgan holda sifatli yuridik xizmat koʻrsatilishini tashkil qiladi; qonunchilik hujjatlarida belgilangan tartibda boshqa tashkilotlarga pulli asosda yuridik xizmat koʻrsatilishini tashkil qiladi; 10) notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash sohasida: notariat sohasida davlat siyosatini amalga oshiradi va yagona notarial amaliyotni taʼminlash boʻyicha choralar koʻradi; notariuslar tomonidan notariat toʻgʻrisidagi qonunchilikka, litsenziya talablari va shartlariga rioya etilishi ustidan nazoratni amalga oshiradi, ularning ishini tahlil qiladi va umumlashtiradi; davlat notarial idorasi notariusini lavozimga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibini belgilaydi; “Notarius” yagona avtomatlashtirilgan axborot tizimining shakllantirilishini va yuritilishini hamda uni vazirlik va idoralarning maʼlumotlar bazalari va axborot tizimlari bilan integratsiya qilishni taʼminlaydi; notarial ish yuritish qoidalarini, notariuslar tomonidan notarial harakatlarni amalga oshirish tartibi toʻgʻrisidagi yoʻriqnomalarni, notarius stajyori faoliyatini tashkil etish tartibini tasdiqlaydi; Oʻzbekiston Respublikasi Notarial palatasi (keyingi oʻrinlarda — Notarial palata) bilan kelishilgan holda notariuslar tomonidan statistik maʼlumotlarni taqdim etish shakllarini tasdiqlaydi va muddatlarini belgilaydi; davlat notarial idoralarini tashkil etadi va tugatadi, notarius lavozimini taʼsis etadi va tugatadi, notariuslarning reyestrini yuritadi; xususiy amaliyot bilan shugʻullanuvchi notariuslar faoliyatini litsenziyalaydi hamda ularni hisobga qoʻyish va hisobdan chiqarishni nazorat qiladi; notariuslar lavozimlarining eng kam sonini tasdiqlaydi va muayyan hududdagi (notarial okrugdagi) notariuslar lavozimlarining eng kam sonini belgilaydi; notariuslar malakasini oshirish, ularni attestatsiyadan oʻtkazish va boshqa joyga oʻtkazish (rotatsiya) tartibini belgilaydi; Vazirlik huzuridagi Oliy malaka komissiyasi va Qoraqalpogʻiston Respublikasi, viloyatlar va Toshkent shahar adliya boshqarmalari huzuridagi malaka komissiyalari toʻgʻrisidagi nizomlarni tasdiqlaydi; Vazirlik huzuridagi Oliy malaka komissiyasining faoliyatini tashkil etadi; Notarial palata faoliyatiga koʻmaklashadi; Oʻzbekiston Respublikasining xalqaro shartnomalariga muvofiq tegishli rasmiy hujjatlarga apostil qoʻyadi hamda chet elda foydalanish uchun moʻljallangan hujjatlardagi notariuslar imzosining va ularning muhri koʻchirmasining haqiqiyligini tasdiqlaydi; notarial idoralarga beriladigan qatʼiy hisobdagi gerbli (maxsus) blanklarni hisobga olish, saqlash, sarflash va ular boʻyicha hisobot berish tartibini belgilaydi hamda notarial idoralar, Oʻzbekiston Respublikasining chet davlatlardagi konsullik muassasalarini gerbli (maxsus) blanklar bilan taʼminlaydi; pullik xizmatlar va notariuslar tomonidan amalga oshiriladigan huquqiy va texnik xususiyatga ega qoʻshimcha harakatlar roʻyxatini, ushbu harakatlar amalga oshirilganligi va xizmatlar koʻrsatilganligi uchun, shuningdek idoraviy notarial arxivlar tomonidan yuridik va jismoniy shaxslarga notarial tasdiqlangan hujjatlarning dublikatlari, reyestrlardan koʻchirmalar, maʼlumotnomalarning va arxiv hujjatlarining koʻchirma nusxalari berilganligi uchun toʻlovlarning miqdorlarini tasdiqlaydi; advokatlik tuzilmalari va Oʻzbekiston Respublikasi Advokatlar palatasi faoliyati kafolatlarini taʼminlashda koʻmaklashadi; Oʻzbekiston Respublikasi Advokatlar palatasi bilan birgalikda malaka komissiyalari vakolatlari va faoliyatini tashkil etish tartibini belgilaydi; Oʻzbekiston Respublikasi Advokatlar palatasi bilan birgalikda Oʻzbekiston Respublikasi Advokatlar palatasi huzuridagi Oliy malaka komissiyasi tarkibini tasdiqlaydi; advokatlarga litsenziyalar va advokatlik guvohnomalarini beradi, shuningdek ularning reyestrini yuritadi hamda malakasini oshirishda koʻmaklashadi; advokatlik tuzilmalarining statistik maʼlumotlarini taqdim qilish tartibini belgilaydi va statistik maʼlumotlarni tahlil qiladi; advokat tomonidan ishni olib borishda order shaklini tasdiqlaydi; advokatlar tomonidan litsenziya talablari va shartlariga, advokatlik tuzilmalari tomonidan taʼsis hujjatlari, ustavida belgilangan faoliyatiga, shuningdek qayta roʻyxatdan oʻtish va tugatish tartibiga rioya etilishi ustidan nazoratni amalga oshiradi; Professional mediatorlar reyestrini yuritadi va mediatorlarni tayyorlash dasturini tasdiqlaydi; Yuridik maslahat xizmatlarini koʻrsatuvchi tijorat tashkilotlarining reyestrini yuritish tartibini tasdiqlaydi, ularning reyestrini yuritadi hamda faoliyatining qonunchilikka muvofiqligini nazorat qiladi; davlat hisobidan yuridik yordam koʻrsatish sohasidagi maxsus vakolatli davlat organiga yuklatilgan vakolatlarni amalga oshiradi; 11) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish sohasida: advokatlik tuzilmalari va notarial idoralar uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek ularga rioya etilishi ustidan monitoring va nazoratni amalga oshiradi; advokatlik va notarial xizmatlar koʻrsatish, shuningdek nodavlat notijorat tashkilotlar faoliyati sohasida jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; tadbirkorlik subyektlari boʻlgan yuridik shaxslarni davlat roʻyxatidan oʻtkazish (qayta roʻyxatdan oʻtkazish) jarayonida ular tomonidan taqdim etilgan oʻzlarining benefitsiarlari toʻgʻrisidagi maʼlumotlar asosida yuridik shaxslarning benefitsiar mulkdorlari reyestrini shakllantiradi va yuritadi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq choralar qoʻllaydi; 12) nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish sohasida: nodavlat notijorat tashkilotlarni va ularning ramziy belgilarini davlat roʻyxatidan oʻtkazishni amalga oshiradi; roʻyxatdan oʻtkazilgan nodavlat notijorat tashkilotlarning davlat reyestrini yuritadi; nodavlat notijorat, shu jumladan diniy tashkilotlar tomonidan qonunchilik hujjatlariga, ustav faoliyatiga, taʼsis hujjatlariga, qayta roʻyxatdan oʻtkazish va tugatish tartibiga rioya etilishi ustidan nazoratni amalga oshiradi; nodavlat notijorat, shu jumladan diniy tashkilotlar tomonidan qonunchilik hujjatlari, ustav faoliyati va taʼsis hujjatlari buzilishining oldini olish va bartaraf qilishga qaratilgan choralar koʻradi; nodavlat notijorat, shu jumladan diniy tashkilotlarning chet el fuqarolari boʻlgan xodimlarini, shuningdek ularning qaramogʻida boʻlgan oila aʼzolarini akkreditatsiyadan oʻtkazadi; nodavlat notijorat, shu jumladan diniy tashkilotlar tomonidan tashkil etilayotgan tadbirlar toʻgʻrisida kelib tushayotgan axborotlarni tahlil qiladi; nodavlat notijorat, shu jumladan diniy tashkilotlarning chet davlatlardan, xalqaro va chet el tashkilotlaridan, chet davlatlarning fuqarolaridan yoki ularning topshirigʻiga binoan boshqa shaxslardan pul mablagʻlari va mol-mulk olishini kelishadi; nodavlat notijorat, shu jumladan diniy tashkilotlarning faoliyati haqidagi hisobotlarni qabul qiladi va tahlil qiladi; nodavlat notijorat tashkilotlar tomonidan qonunchilik hujjatlari buzilganda, ularning faoliyatini toʻxtatib qoʻyish yoki ularni tugatish toʻgʻrisida takliflar tayyorlaydi va sudga koʻrib chiqish uchun kiritadi; siyosiy partiyalarning ustav faoliyatini moliyalashtirish uchun ajratilgan davlat mablagʻlarini ular oʻrtasida taqsimlaydi; nodavlat notijorat, shu jumladan diniy tashkilotlarning faoliyati ustidan monitoring olib boradi; chet davlatlardan, xalqaro va chet el tashkilotlaridan, chet el fuqarolaridan yoki ularning topshirigʻiga binoan boshqa shaxslardan pul mablagʻlari va mol-mulk olish tartibini takomillashtirish boʻyicha takliflar ishlab chiqadi, shuningdek nodavlat notijorat, shu jumladan diniy tashkilotlarning faoliyati haqidagi hisobotlarning, akkreditatsiya kartochkasining shakllarini tasdiqlaydi; doimiy faoliyat koʻrsatuvchi hakamlik sudlari hisobini roʻyxatdan oʻtkazish va muvaqqat hakamlik sudlarini hisobga olishni amalga oshiradi; 13) maʼmuriy tartib-taomillar sohasida yagona davlat siyosatini amalga oshirish sohasida: maʼmuriy tartib-taomillarni amalga oshiruvchi barcha maʼmuriy organlar tomonidan Oʻzbekiston Respublikasining “Maʼmuriy tartib-taomillar toʻgʻrisida”gi Qonuniga hamda maʼmuriy munosabatlarni tartibga soluvchi boshqa qonunchilikka rioya qilinishini oʻrganadi, nazorat va tahlil qiladi; maʼmuriy tartib-taomillarni amalga oshiruvchi organlarning maʼmuriy-huquqiy faoliyatni tartibga soluvchi funksiyalarini xatlovdan oʻtkazib, vazifalari qonunchilikka muvofiq amalga oshirilishini monitoring qilib boradi; biznes jarayonlarini qayta boshqarish usullaridan foydalangan holda barcha maʼmuriy tartib-taomillarni, shu jumladan davlat xizmatlarini optimallashtirish, unifikatsiyalashtirish, tartiblari, muddatlar va zarur hujjatlarini maksimal qisqartirish boʻyicha tizimli ishlarni amalga oshiradi; maʼmuriy tartib-taomillarni amalga oshirishdagi huquqiy boʻshliqlarni bartaraf etish, shuningdek sohada innovatsion va axborot-kommunikatsiya texnologiyalarini joriy qilish hamda idoralararo elektron hamkorlikni rivojlantirish choralarini amalga oshiradi; maʼmuriy tartib-taomillar sohasida aniqlangan qonun buzilishlari, ularga imkon beruvchi sabablar va shart-sharoitlarni bartaraf etish boʻyicha tizimli choralar koʻrib boradi; 14) jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish sohasida: davlat xizmatlari koʻrsatish masalalari boʻyicha respublika ijro etuvchi hokimiyat organlari va boshqa tashkilotlar faoliyatini muvofiqlashtiradi va ularga metodik rahbarlik qiladi; davlat xizmatlari markazlari, ularning filiallari va FHDY organlari faoliyatiga umumiy rahbarlik qiladi; yuridik shaxslarni, shuningdek jismoniy shaxslarni tadbirkorlik subyekti sifatida davlat roʻyxatiga olishni tashkil etadi; moliya-xoʻjalik faoliyatini amalga oshirmayotgan tashkilotlarni tugatishda qonunchilikka rioya qilinishini taʼminlaydi, tashkilotlarni tugatishda vakolatli organlar va tashkilotlarning faoliyati ustidan nazorat olib boradi; tadbirkorlik subyektlari tomonidan agent sifatida ayrim turdagi davlat xizmatlari koʻrsatilishida qonunchilikka rioya etilishi ustidan nazoratni amalga oshiradi, ularning ishini tahlil qiladi va umumlashtiradi; 15) ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish sohasida: idoralararo axborot almashuvi infratuzilmasidan foydalangan holda davlat organlari va boshqa tashkilotlar oʻrtasida hamda Oʻzbekiston Respublikasi Yagona interaktiv davlat xizmatlari portalida elektron hujjat aylanishi boʻyicha faoliyatni tashkil etishga koʻmaklashadi, muvofiqlashtiradi va takomillashtiradi; koʻrsatilayotgan davlat xizmatlari sifatini yaxshilash maqsadida aholi va tadbirkorlik subyektlari oʻrtasida tizimli ravishda soʻrovnomalar oʻtkazadi; Davlat xizmatlarining yagona reyestrini shakllantiradi, shuningdek uning lozim darajadagi (dolzarb) holatini taʼminlaydi; 16) davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash sohasida: davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini monitoring, nazorat va tahlil qiladi; davlat xizmatlari koʻrsatuvchi davlat organlari va boshqa tashkilotlar faoliyatida qonunchilik hujjatlari va maʼmuriy reglamentlar talablariga rioya etilishi nuqtai nazaridan tekshirishlarni amalga oshiradi; davlat xizmatlari koʻrsatish sohasidagi qonunchilik hujjatlarini buzganlik uchun davlat organlari va boshqa tashkilotlar, shu jumladan xoʻjalik birlashmalari, uy-joy kommunal va foydalanish xoʻjaligi tashkilotlari mansabdor shaxslariga nisbatan maʼmuriy jazo qoʻllaydi; davlat organlari va boshqa tashkilotlarning davlat xizmatlari koʻrsatishga oid faoliyati, ushbu sohadagi qonun buzilishlari va ularga yoʻl qoʻygan aybdor shaxslar, mavjud kamchiliklar va ularni bartaraf etish yuzasidan takliflarni oʻz ichiga olgan maʼlumotlarni Oʻzbekiston Respublikasi Prezidenti Administratsiyasiga hamda Vazirlar Mahkamasiga taqdim etish uchun bir yilda ikki marta batafsil axborot tayyorlaydi; davlat xizmatlari koʻrsatishda jismoniy va yuridik shaxslarga malakali axborot va maslahat yordami beradi; 17) intellektual mulk sohasida yagona davlat siyosatini olib borish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish sohasida: intellektual mulk sohasini rivojlantirish istiqbollarini belgilaydi va bu boʻyicha ustuvor yoʻnalishlarni ishlab chiqadi; intellektual mulk obyektlarining huquqiy muhofaza qilinishini taʼminlash boʻyicha, shu jumladan kontrafakt mahsulotlarni ishlab chiqarish, realizatsiya qilishga qarshi kurashishda bevosita yoki vakolatli davlat organlariga koʻmaklashish orqali taʼsirchan choralar koʻradi; intellektual mulk sohasidagi huquqni qoʻllash amaliyotini izchil va bir xilda taʼminlash boʻyicha chora-tadbirlarni amalga oshiradi; davlat organlari va boshqa tashkilotlar faoliyatida intellektual mulk sohasidagi normativ-huquqiy hujjatlarga rioya qilinishi va qoʻllanilishi amaliyotini oʻrganadi va tahlil qiladi; intellektual mulk sohasidagi qonun buzilishi holatlari toʻgʻrisida belgilangan tartibda xulosa beradi; intellektual mulk sohasidagi normativ-huquqiy hujjatlarni notoʻgʻri va ziddiyatli qoʻllash amaliyotini oʻrganadi, ushbu sohada huquqbuzarliklarni bartaraf etishga doir amaliy choralar koʻradi, shuningdek mazkur masalalardagi jismoniy va yuridik shaxslarning murojaatlarini koʻrib chiqadi; xorijiy patent idoralari, xalqaro, mintaqaviy va xorijiy tashkilotlar bilan patent hujjatlari va patent-huquqiy adabiyotlarning xalqaro almashinuvini amalga oshiradi; qonunchilikka muvofiq intellektual mulk obyektlarini huquqiy muhofaza qilish va ularga boʻlgan huquqlarni himoya qilish masalalari boʻyicha jismoniy va yuridik shaxslarning murojaatlarini koʻrib chiqadi; intellektual mulk obyektlarining huquqiy muhofazasi va himoyasi sohasida manfaatdor shaxslarga uslubiy yordam koʻrsatadi; intellektual mulk sohasining rivojlanish holatini, jumladan, ushbu sohadagi xalqaro reytinglar va indekslar metodologiyasi va mezonlarini hisobga olgan holda har tomonlama tahlil qiladi, umumlashtiradi, takliflar va boshqa zarur chora-tadbirlarni ishlab chiqadi; intellektual mulk obyektlarining ishonchli huquqiy muhofazasi va himoyasini taʼminlash sohasida Oʻzbekiston Respublikasi qabul qilgan xalqaro majburiyatlar bajarilishining monitoringini oʻtkazadi; kontrafakt mahsulotlarni yashirin ishlab chiqarish holatlarini aniqlash boʻyicha maxsus vakolatli organlar bilan hamkorlikda tadbirlar oʻtkazadi va aniqlangan kontrafakt mahsulotlarni olib qoʻyish va yoʻq qilish boʻyicha choralarni koʻradi; intellektual mulk sohasidagi qonun buzilishi holatlari yuzasidan tadbirkorlik subyektlari faoliyatida oʻtkaziladigan tekshirishlarni vakolatli organni xabardor qilish tartibida amalga oshiradi; 18) ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish sohasida: ixtirolar, foydali modellar, sanoat namunalari, tovar belgilari, xizmat koʻrsatish belgilari, geografik koʻrsatkichlar, tovar kelib chiqqan joy nomlari va integral mikrosxemalar topologiyalarini davlat ekspertizasidan oʻtkazish, talabnoma topshirilgan obyektlarning ustuvorligini belgilash, seleksiya yutuqlarining rasmiy ekspertizasini oʻtkazish hamda EHM uchun dasturlar, maʼlumotlar bazalarini tekshirish ishlarini tashkillashtiradi; ixtirolar, foydali modellar, sanoat namunalarini davlat roʻyxatidan oʻtkazishni, seleksiya yutuqlari, tovar belgilari, xizmat koʻrsatish belgilari, geografik koʻrsatkichlar, tovar kelib chiqqan joy nomlarini roʻyxatdan oʻtkazishni, EHM uchun dasturlarni, maʼlumotlar bazalarini rasmiy roʻyxatdan oʻtkazishni hamda integral mikrosxemalar topologiyalarini roʻyxatdan oʻtkazishni amalga oshiradi, muhofaza hujjatlarini beradi, Oʻzbekiston Respublikasida hammaga maʼlum tovar belgilari roʻyxatini va tegishli reyestrlarni yuritadi; muhofaza va boshqa zarur hujjatlarning yagona shakllarini belgilaydi; depozitariylarda saqlanayotgan mualliflik huquqi obyektlarining elektron nazorat nusxalari Mualliflik huquqi obyektlarining yagona bazasida saqlanishini taʼminlaydi; intellektual mulk obyektlaridan foydalanishga huquqlar berish toʻgʻrisidagi litsenziya shartnomalarini, shuningdek ularni toʻliq yoki qisman berish toʻgʻrisidagi shartnomalarni roʻyxatdan oʻtkazadi va tegishli reyestrlarni yuritadi; intellektual mulkning rasmiy roʻyxatdan oʻtkazilgan obyektlari toʻgʻrisidagi maʼlumotlar bazasini shakllantiradi, ularning saqlanishi va foydalanilishi uchun shart-sharoitlarni taʼminlaydi; Davlat patent fondini jamlash ishlarini tashkil etishni va amalga oshirishni, undan iqtisodiyotning real sektoridagi xoʻjalik yurituvchi subyektlar, ilmiy tashkilotlar, olimlar va mutaxassislar tomonidan samarali foydalanilishi uchun uning saqlanishi va qulayligini taʼminlaydi; intellektual mulk sohasidagi axborotnomalarni va boshqa rasmiy nashrlarini, shuningdek intellektual mulk obyektlarini huquqiy muhofaza va himoya qilish masalalari boʻyicha boshqa maʼlumotlar va materiallarni elektron ravishda eʼlon qilinishini tashkil qiladi hamda amalga oshiradi; patent vakillarini attestatsiyadan va roʻyxatdan oʻtkazadi, Patent vakillarining davlat reyestrini yuritadi; Oʻzbekiston Respublikasining xalqaro mavqeyini, jumladan, jahon hamjamiyatiga mamlakatda intellektual mulk sohasida amalga oshirilayotgan islohotlar toʻgʻrisida xolisona axborot yetkazish orqali mustahkamlash, obzorli, maʼlumotnoma va boshqa materiallarni tayyorlash choralarini koʻradi; 19) yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash sohasida: huquqiy taʼlimning holatini tahlil qiladi, uni yaxshilash boʻyicha takliflar ishlab chiqadi; professional va oliy taʼlim tashkilotlarining oʻquvchilari va talabalari uchun yuridik darsliklar, oʻquv qoʻllanmalari, shuningdek boshqa yuridik adabiyotlar nashr etish rejalarini ishlab chiqadi va nashr etilishini tashkil etadi; davlat organlari va boshqa tashkilotlarning yuridik kadrlarga boʻlgan ehtiyojini aniqlaydi, ularni Vazirlik tizimidagi taʼlim muassasalarida tayyorlash ishlarini tashkil etadi va rahbarlik qiladi; yuridik kadrlarni tayyorlash, qayta tayyorlash va malakasini oshirishni tashkil etadi; kadrlar zaxirasini yaratadi, ularni tayyorlash, qayta tayyorlash va stajirovkadan oʻtishini tashkil etadi, adliya organlari va muassasalariga kadrlar tanlovini amalga oshiradi va ularni joy-joyiga qoʻyishda qatnashadi; huquqiy fanlarni rivojlantirish choralarini koʻradi, davlat va jamiyat qurilishi, sud-huquq tizimi, mamlakatda huquq ijodkorligi, huquqni qoʻllash, huquqni muhofaza qilish faoliyati sohalarida fundamental va amaliy tadqiqotlarning amalga oshirilishini muvofiqlashtiradi; huquq sohasidagi taʼlim ishlarining uslubiy jihatdan taʼminlanishini tashkil etadi; 20) sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish sohasida: sud ekspertizasi sohasida ilmiy-tadqiqot va ekspertlik ishlarini tashkil etadi; Oʻzbekiston Respublikasi davlat sud-ekspertlik muassasalari faoliyatini muvofiqlashtiradi va ularga ilmiy-uslubiy rahbarlikni amalga oshiradi; sud-ekspertlik faoliyatini yanada rivojlantirishning ustuvor yoʻnalishlarini ishlab chiqadi, sud ekspertlarini tayyorlash va malakasini oshirish sohasidagi ishlarni muvofiqlashtiradi; sud-ekspertlik faoliyatiga fan va texnika yutuqlarini joriy etish boʻyicha choralarni koʻradi; nodavlat sud-ekspertiza tashkilotlari sud ekspertlari tomonidan oʻtkaziladigan sud ekspertizalarining murakkablik darajasini aniqlash, sud ekspertizalarining murakkablik darajasiga qarab ularni amalga oshirish muddatlarini hisoblash tartibini, sud ekspertlari yuklamalarining normativlarini belgilaydi va nazoratini olib boradi; nodavlat sud-ekspertiza tashkilotlari, ularning sud ekspertlari va sud-ekspertlik tadqiqotlari uslublarining davlat reyestrlarini yuritadi; nodavlat sud-ekspertiza tashkilotlari tomonidan oʻtkaziladigan har bir sud ekspertizasi turlari boʻyicha moddiy-texnika bazasining jihozlanishiga qoʻyiladigan minimal talablarni tasdiqlaydi; nodavlat sud ekspertlarini attestatsiyadan oʻtkazadi hamda sud eksperti kasb etikasi qoidalarini belgilaydi va ularga rioya etilishi yuzasidan nazorat olib boradi; 21) siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish sohasida: davlat organlari va tashkilotlari hamda tadqiqot institutlari bilan hamkorlikda siyosiy-huquqiy sohaga oid xalqaro reyting va indekslardagi Oʻzbekiston Respublikasining oʻrniga salbiy taʼsir qiluvchi omillar, muammolar va normativ-huquqiy hujjatlardagi qoidalarni oʻrganadi hamda ularni bartaraf etish boʻyicha takliflar ishlab chiqadi; davlat organlari va tashkilotlari hamda tadqiqot institutlarining siyosiy-huquqiy sohaga oid xalqaro reyting va indekslarni tuzuvchi xalqaro va xorijiy tashkilotlarni Oʻzbekistonda amalga oshirilgan islohotlar va ularning natijalari haqida axborotlardan xabardor qilish sohasidagi faoliyatini muvofiqlashtiradi, uslubiy rahbarlik, monitoringni amalga oshiradi; 22) xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish sohasida: Oʻzbekiston Respublikasining xalqaro shartnomalarini tayyorlash va ijro etishda oʻz vakolatlari doirasida belgilangan tartibda ishtirok etadi; xalqaro shartnomalar loyihalarini huquqiy ekspertizadan oʻtkazadi; Oʻzbekiston Respublikasining huquqiy yordam koʻrsatish toʻgʻrisidagi xalqaro shartnomalarini tayyorlash, tuzish va bajarish haqida takliflar taqdim etadi; davlat kafolati ostida tuzilgan qarz shartnomalari boʻyicha belgilangan tartibda yuridik xulosalar beradi; 23) xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash sohasida: xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlaydi; xalqaro arbitraj va xorijiy davlatlarda sud muhokamalari masalalari boʻyicha xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlashda Tashqi ishlar vazirligi hamda boshqa davlat organlari va tashkilotlari bilan idoralararo hamkorlikni amalga oshiradi; xorijiy davlatlar sudlarida va xalqaro arbitrajlarda tomonlardan biri Oʻzbekiston Respublikasi boʻlgan nizolar koʻrib chiqilayotganda Oʻzbekiston Respublikasi manfaatlarini huquqiy himoya qiladi; Oʻzbekiston Respublikasi ishtirokidagi xorijiy davlatlar sudlari va xalqaro arbitraj muhokamalari bilan bogʻliq tegishli materiallarni yigʻishni hamda tizimli tahlilini tashkillashtirishni amalga oshiradi; xorijiy davlatlar sudlari va xalqaro arbitrajlarda Oʻzbekiston Respublikasi manfaatlarini huquqiy ifodalash maqsadida xorijiy va milliy advokatlik (yuridik) firmalari, maslahatchi va ekspertlarni jalb qiladi hamda faoliyatini muvofiqlashtiradi; aniq bir Oʻzbekiston Respublikasi ishtirokidagi xorijiy davlat sudi va xalqaro arbitraj muhokamasi doirasida tashkil etiladigan ishchi guruhlarning ishchi organi funksiyalarini amalga oshiradi; Oʻzbekiston Respublikasi ishtirokidagi xorijiy davlatlar sudlari va xalqaro arbitrajlar muhokamalari masalalari boʻyicha maʼlumotlar bazasini shakllantiradi va yuritadi; Oʻzbekiston Respublikasi Prezidenti va eks-Prezidentining huquqlari va qonuniy manfaatlarini huquqiy, shu jumladan sudda himoya qilishni amalga oshiradi; 24) davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish sohasida: Tadbirkorlik sohasidagi majburiy talablar yagona elektron reyestrining operatori sifatida uning doimiy yuritilishini, takomillashtirilishini va uni texnik qoʻllab-quvvatlashni tashkil etadi; vakolatli davlat organlari va tashkilotlari tomonidan tegishli maʼlumotlarning Tadbirkorlik sohasidagi majburiy talablar yagona elektron reyestriga toʻgʻri kiritilishini nazorat qiladi; vakolatli davlat organlari va tashkilotlarga Tadbirkorlik sohasidagi majburiy talablar yagona elektron reyestrini shakllantirishda uslubiy yordam koʻrsatadi; 25) arxiv ishi va ish yuritish sohasida yagona davlat siyosatini yuritish hamda davlat organlari va tashkilotlarining ushbu sohadagi ishlarini muvofiqlashtirish sohasida: davlat organlari va tashkilotlarining arxiv ishi va ish yuritish sohasidagi ishlarini muvofiqlashtiradi hamda samarali davlat boshqaruvi yuritilishini taʼminlaydi; arxiv hujjatlarini jamlash, davlat hisobiga olish, saqlash va ulardan foydalanishning zamonaviy mexanizmlarini joriy etish, davlat arxivlarining moddiy-texnik bazasini yaxshilash, arxiv xizmatlarini koʻrsatish jarayonlarini raqamlashtirish va soddalashtirish, sohaga ilgʻor xorijiy amaliyotlar, ilmiy tadqiqotlar natijalari va ilmiy-texnika yutuqlari, zamonaviy axborot-kommunikatsiya texnologiyalari joriy etilishini tashkil etadi; Milliy arxiv fondi tarkibiga kiritilgan arxiv hujjatlarining saqlanishi, arxiv xizmatlarini koʻrsatishda nodavlat sektorini yanada rivojlantirish choralarini koʻradi hamda arxiv ishi sohasida davlat-xususiy sheriklik uchun qulay shart-sharoitlar yaratadi; arxiv hujjatlarini alohida qimmatli hujjatlar va noyob hujjatlar sirasiga kiritish tartibini, shuningdek sugʻurta nusxalarini yaratish va saqlash tartibini, arxiv hujjatlarini kirib koʻrish tartibi va shartlarini belgilaydi; arxiv ishi va ish yuritish sohasida faoliyat koʻrsatayotgan xodimlarning malakasini oshirishni tashkil etadi; arxivshunoslik, arxeografiya, ish yuritish, elektron hujjat aylanishi sohasida ilmiy, metodik ishlarni tashkil etadi va muvofiqlashtiradi; 26) shaxsga doir maʼlumotlar sohasida yagona davlat siyosatini amalga oshirish hamda davlat organlari va tashkilotlarining shaxsga doir maʼlumotlar bilan ishlash boʻyicha faoliyatini nazorat qilish va muvofiqlashtirish sohasida: davlat organlari va tashkilotlarining shaxsga doir maʼlumotlar bilan ishlash sohadagi faoliyatini nazorat qiladi va muvofiqlashtiradi; shaxsga doir maʼlumotlar sohasidagi davlat dasturlari va normativ-huquqiy bazani takomillashtirish yuzasidan takliflar ishlab chiqadi; shaxsga doir maʼlumotlarning himoya qilinganlik darajasi oshirilishi hamda shaxsga doir maʼlumotlar bazalarining davlat reyestri samarali yuritilishini taʼminlaydi; shaxsga doir maʼlumotlarga ishlov berishning namunaviy tartibini, shaxsga doir maʼlumotlar bazasi mulkdorining va (yoki) operatorining shaxsga doir maʼlumotlarga ishlov berilishini hamda ularning himoya qilinishini taʼminlovchi tuzilmaviy boʻlinmasi yoki vakolatli shaxsi faoliyatini tashkil etishning namunaviy tartibini, shaxsga doir maʼlumotlarning zarur himoya qilinganlik darajasini belgilaydi. Vazirlik qonunchilik hujjatlarida belgilangan boshqa funksiyalarni ham amalga oshirishi mumkin”; 11-bandda: 6-kichik bandda: birinchi xatboshidan “davlat qoʻmitalari,” soʻzlari chiqarib tashlansin; quyidagi mazmundagi sakkizinchi xatboshi bilan toʻldirilsin: “Tadbirkorlik sohasidagi majburiy talablar yagona elektron reyestriga maʼlumotlarni kiritish borasida aniqlangan qoidabuzarliklarni bartaraf etish, shuningdek reyestrga kiritish uchun maʼlumotlarni oʻz vaqtida va belgilangan tartibda taqdim etish toʻgʻrisida”; sakkizinchi xatboshi toʻqqizinchi xatboshi deb hisoblansin; 13-kichik banddan “davlat qoʻmitalari,” soʻzlari chiqarib tashlansin; 35-kichik banddagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 43-kichik banddagi “Moliya vazirligi bilan kelishgan” soʻzlari “Iqtisodiyot va moliya vazirligi bilan kelishilgan” soʻzlari bilan almashtirilsin; quyidagi mazmundagi 50 va 51-kichik bandlar bilan toʻldirilsin: “50) davlat organlari va boshqa tashkilotlarga idoraviy arxiv ishlari va ish yuritish doirasida hujjatlar bilan ishlashda aniqlangan kamchiliklarni bartaraf etish yuzasidan ijro etilishi majburiy boʻlgan koʻrsatmalar kiritish; 51) shaxsga doir maʼlumotlar toʻgʻrisidagi qonunchilik buzilishlarini bartaraf qilish haqida yuridik va jismoniy shaxslar tomonidan ijro etilishi majburiy boʻlgan koʻrsatmalar kiritish”; 14-band quyidagi mazmundagi 15 va 16-kichik bandlar bilan toʻldirilsin: “15) ajratilgan mablagʻlar doirasida hamda belgilangan vazifalardan kelib chiqqan holda markaziy apparat va hududiy boʻlinmalarning tuzilmasi va shtat birliklarini tasdiqlaydi; 16) hududdagi ehtiyoj va sharoitlardan kelib chiqib, muayyan viloyat yoki tuman (shahar) boʻlinmalarini tashkil etadi yoki ularni tumanlararo (viloyatlararo) shaklda tuzadi”; 16-banddagi “besh nafar oʻrinbosarga” soʻzlari “toʻrt nafar oʻrinbosarga” soʻzlari bilan almashtirilsin; 5-bobning 3-paragrafi nomidagi, 23-banddagi va 28-banddagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 24-bandning birinchi xatboshisidagi “davlat boshqaruvi organlarining” soʻzlari “respublika ijro etuvchi hokimiyat organlarining” soʻzlari bilan almashtirilsin; 30-banddagi “vazirning buyruqlari bilan amalga oshiriladi” soʻzlari “hayʼat raisi tomonidan imzolanadi” soʻzlari bilan almashtirilsin; 36-band quyidagi tahrirda bayon etilsin: “36. Vazirlik faoliyati samaradorligi va natijadorligini baholash Oʻzbekiston Respublikasi Prezidenti tomonidan tasdiqlanadigan Vazirlik faoliyati samaradorligi va natijadorligini baholash mezonlari va ish indikatorlariga asoslanadi. Vazir har yil boshida oʻrinbosarlar kesimida belgilangan maqsadli koʻrsatkichlarga (indikatorlarga) erishish boʻyicha harakatlar dasturini ishlab chiqib, jamoatchilikka taqdim qiladi. Harakatlar dasturiga asosan Vazirlikning hududiy boʻlinmalari rahbarlari maqsadli koʻrsatkichlarga (indikatorlarga) erishish boʻyicha hududiy rivojlanish dasturini ishlab chiqib, jamoatchilikka taqdim qiladi”; 39-band quyidagi tahrirda bayon etilsin: “39. Adliya organlari va muassasalarini moddiy-texnik taʼminlash xarajatlarini moliyalashtirish, shuningdek ularning xodimlari mehnatiga haq toʻlash, moddiy ragʻbatlantirish va ijtimoiy himoya qilish Oʻzbekiston Respublikasi Davlat budjeti, budjetdan tashqari jamgʻarmalarning manbalari va qonunchilik hujjatlarida taqiqlanmagan boshqa manbalar hisobiga amalga oshiriladi. Bunda, budjetdan tashqari jamgʻarmalar mablagʻlari birinchi navbatda mazkur bandning birinchi xatboshisida nazarda tutilgan xarajatlarni hamda ushbu jamgʻarmalar toʻgʻrisidagi nizomlarda nazarda tutilgan boshqa maqsadlarni moliyalashtirishga yoʻnaltiriladi, ortib qolgan qismi esa har oy yakunlari boʻyicha keyingi oyning 5-sanasiga qadar Oʻzbekiston Respublikasi Prezidentining 2022-yil 30-dekabrdagi PQ-471-son qarorida nazarda tutilgan miqdorlarda Oʻzbekiston Respublikasining respublika budjetiga oʻtkaziladi”; 42-band quyidagi tahrirda bayon etilsin: “42. Vazirlik rahbarlari oʻz faoliyati toʻgʻrisida Oʻzbekiston Respublikasi Prezidentiga, Oʻzbekiston Respublikasi Prezidenti Administratsiyasining tegishli tarkibiy boʻlinmalariga va Vazirlar Mahkamasiga hamda jamoatchilikka muntazam ravishda hisobot beradi”; k) 2 — 7-ilovalar oʻz kuchini yoʻqotgan deb hisoblansin. 14. Oʻzbekiston Respublikasi Prezidentining 2018-yil 25-maydagi PQ-3741-son qarori bilan tasdiqlangan Notariatning faol modeli doirasida notariuslar tomonidan bitimlarni tasdiqlashda “yagona darcha” tamoyili boʻyicha amalga oshiriladigan huquqiy va texnik tusdagi qoʻshimcha harakatlar roʻyxatining 2-pozitsiyasi “Maʼlumotlar beruvchi vakolatli idora” ustunidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin. 15. Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomda: a) 2-bandning oʻn beshinchi xatboshisidagi “Vazirlar Mahkamasi huzuridagi Davlat personallashtirish markaziga (keyingi oʻrinlarda — DPM)” soʻzlari “Adliya vazirligi huzuridagi Personallashtirish agentligiga (keyingi oʻrinlarda — Personallashtirish agentligi)” soʻzlari bilan almashtirilsin; b) 8-bandning ikkinchi xatboshisidagi “DPMda” soʻzi “Personallashtirish agentligida” soʻzlari bilan almashtirilsin; v) 29-band “a”, “b” va “v” kichik bandlarining ikkinchi xatboshilaridagi “Vazirlar Mahkamasi huzuridagi Davlat personallashtirish markazining” soʻzlari “Adliya vazirligi huzuridagi Personallashtirish agentligining” soʻzlari bilan almashtirilsin; g) 30-bandning birinchi va toʻrtinchi xatboshilaridagi hamda 37-banddagi “DPMga” soʻzi “Personallashtirish agentligiga” soʻzlari bilan almashtirilsin; d) 38-bandning ikkinchi xatboshisidagi “DPMning” soʻzi “Personallashtirish agentligining” soʻzlari bilan almashtirilsin; e) 39-bandning birinchi xatboshisidagi va 403-bandning ikkinchi xatboshisidagi “DPM” abbreviaturasi “Personallashtirish agentligi” soʻzlari bilan almashtirilsin; j) 3-ilovada: “3-bosqich” pozitsiyasining “Tadbirlar” ustunidagi “DPMga” soʻzi “Personallashtirish agentligiga” soʻzlari bilan almashtirilsin; “4-bosqich” pozitsiyasining “Subyektlar” ustunidagi “DPM” abbreviaturasi “Personallashtirish agentligi” soʻzlari bilan almashtirilsin. 16. Oʻzbekiston Respublikasi Prezidentining 2019-yil 17-yanvardagi PQ-4125-son qarori bilan tasdiqlangan Nodavlat sud-ekspertiza tashkilotlari tomonidan oʻtkazilishiga ruxsat berilgan sud ekspertizalari turlari roʻyxatining 27-pozitsiyasidagi “Sud-iqtisodiy” soʻzlari “Sud-soliq” soʻzlari bilan almashtirilsin. 17. Oʻzbekiston Respublikasi Prezidentining 2019-yil 15-fevraldagi “Davlat xizmatlari koʻrsatish milliy tizimini yanada kompleks rivojlantirish choralari haqida”gi PQ-4193-son qarori 8-bandining ikkinchi xatboshisi quyidagi tahrirda bayon etilsin: “Markazlar hamda Yagona portal orqali koʻrsatiladigan davlat xizmatlarini joriy etish boʻyicha tadbirlarni oʻz vaqtida bajarish”. 18. Oʻzbekiston Respublikasi Prezidentining 2019-yil 20-sentabrdagi “Oʻzbekiston Respublikasi “Oʻzarxiv” agentligi faoliyatini takomillashtirish toʻgʻrisida”gi PQ-4463-son qarorida: a) 1-bandda: ikkinchi — toʻrtinchi xatboshilar chiqarib tashlansin; beshinchi — sakkizinchi xatboshilar tegishincha ikkinchi — beshinchi xatboshilar deb hisoblansin; b) 2-bandda: ikkinchi xatboshi chiqarib tashlansin; uchinchi — sakkizinchi xatboshilar tegishincha ikkinchi — yettinchi xatboshilar deb hisoblansin; ikkinchi xatboshi quyidagi tahrirda bayon etilsin: “Milliy arxiv fondining hujjatlarini jamlash, ularning saqlanishini, davlat hisobiga olinishini taʼminlash va ulardan keng foydalanishni tashkil qilish, arxiv ishi va ish yuritish sohasida nazoratni amalga oshirish”; v) 3-bandning ikkinchi xatboshisi quyidagi tahrirda bayon etilsin: “Adliya vazirligi bilan kelishgan holda Agentlik, Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari (keyingi oʻrinlarda — hududiy boshqarmalar) hamda idoraviy boʻysunuvidagi tashkilotlari tuzilmalariga boshqaruv xodimlarining cheklangan soni va mehnatga haq toʻlash fondi doirasida oʻzgartirishlar kiritish”; g) 6-bandda: uchinchi xatboshi chiqarib tashlansin; toʻrtinchi — oʻn beshinchi xatboshilar tegishincha uchinchi — oʻn toʻrtinchi xatboshilar deb hisoblansin; d) 7-band “Agentlik direktoriga” soʻzlaridan keyin “Adliya vazirligi bilan kelishgan holda” soʻzlari bilan toʻldirilsin; e) 1 — 3-ilovalar oʻz kuchini yoʻqotgan deb hisoblansin. 19. Oʻzbekiston Respublikasi Prezidentining 2019-yil 31-oktabrdagi PQ-4502-son qarori bilan tasdiqlangan “Yagona milliy mehnat tizimi” idoralararo dasturiy-apparat kompleksini (“YAMMT” IDAK) joriy qilish va undan foydalanish jarayonlarini muvofiqlashtirish boʻyicha idoralararo ishchi guruhi tarkibining 14-bandidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin. 20. Oʻzbekiston Respublikasi Prezidentining 2020-yil 22-iyundagi PQ-4756-son qarori bilan tasdiqlangan Oʻzbekiston Respublikasining xalqaro shartnomalar va xalqaro tashkilotlarga aʼzolik boʻyicha majburiyatlarni bajarishga masʼul davlat organlari va boshqa tashkilotlar roʻyxatining 33-pozitsiyasi “Toʻlovchilar nomi” ustunidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin. 21. Oʻzbekiston Respublikasi Prezidentining 2021-yil 14-yanvardagi “Oʻzbekiston Respublikasida huquq ustuvorligini taʼminlash holatini aniqlashning samarali mexanizmini joriy etish chora-tadbirlari toʻgʻrisida”gi PQ-4951-son qarorida: a) 3-bandda: “a” kichik banddagi “1-fevralga” soʻzlari “25-mayga” soʻzlari bilan almashtirilsin; “b” kichik bandning toʻrtinchi xatboshisidagi “15-mayga” soʻzlari “30-iyunga” soʻzlari bilan almashtirilsin; “v” kichik bandning birinchi xatboshisidagi “15-iyunga” soʻzlari “10-iyulga” soʻzlari bilan almashtirilsin; b) 2-ilovada: 12-banddagi “1-fevralga” soʻzlari “25-mayga” soʻzlari bilan almashtirilsin; 19-banddagi “15-mayga” soʻzlari “30-iyunga” soʻzlari bilan almashtirilsin; 20-banddagi “15-iyunga” soʻzlari “10-iyulga” soʻzlari bilan almashtirilsin; Nizomga 1-ilovada: “1-bosqich” pozitsiyasi “Muddatlari” ustunidagi “1-fevralda” soʻzlari “25-mayga qadar” soʻzlari bilan almashtirilsin; “3-bosqich” pozitsiyasi “Muddatlari” ustunidagi “15-mayga” soʻzlari “30-iyunga” soʻzlari bilan almashtirilsin; “4-bosqich” pozitsiyasi “Muddatlari” ustunidagi “Hududlarda huquq ustuvorligi indeksi eʼlon qilingandan soʻng 1 oy ichida” soʻzlari “Har yili 10-iyulga qadar” soʻzlari bilan almashtirilsin. 22. Oʻzbekiston Respublikasi Prezidentining 2021-yil 28-yanvardagi “Intellektual mulk obyektlarini muhofaza qilish tizimini takomillashtirish chora-tadbirlari toʻgʻrisida”gi PQ-4965-son qarorining 14, 15 va 18-bandlari hamda qarorga 3-ilovaning 3-bandi oʻz kuchini yoʻqotgan deb hisoblansin. 23. Oʻzbekiston Respublikasi Prezidentining 2021-yil 22-oktabrdagi “Normativ-huquqiy hujjatlar va ularning loyihalarini korrupsiyaga qarshi ekspertizadan oʻtkazishni yanada takomillashtirish chora-tadbirlari toʻgʻrisida”gi PQ-5263-son qarorida: a) 3-bandning toʻrtinchi xatboshisidagi “Vazirlar Mahkamasi qarori bilan” soʻzlari “Vazirlar Mahkamasi tomonidan” soʻzlari bilan almashtirilsin; b) 7-bandning “b” kichik bandida: uchinchi xatboshidagi “har yarim yilda” soʻzlari “har yili 15-yanvarga qadar” soʻzlari bilan almashtirilsin; toʻrtinchi xatboshidagi “15-dekabrga” soʻzlari “15-yanvarga” soʻzlari bilan almashtirilsin; v) 11-bandning ikkinchi xatboshisidagi “har olti oy yakunida” soʻzlari “har yili 20-yanvarga qadar” soʻzlari bilan almashtirilsin. 24. Oʻzbekiston Respublikasi Prezidentining 2021-yil 23-noyabrdagi PQ-20-son qarori bilan tasdiqlangan “E-IJARA” axborot tizimiga va “E-auksion” elektron savdo platformasiga integratsiya qilish orqali idoralararo elektron maʼlumotlar almashinuvi yoʻlga qoʻyiladigan vazirliklar va idoralar roʻyxatining 13-bandidagi “Oʻzbekiston Respublikasi “Oʻzarxiv” agentligi” soʻzlari “Oʻzbekiston Respublikasi Adliya vazirligi huzuridagi “Oʻzarxiv” agentligi” soʻzlari bilan almashtirilsin. 25. Oʻzbekiston Respublikasi Prezidentining 2022-yil 28-yanvardagi PQ-105-son qarori bilan tasdiqlangan “Elektron surishtiruv va dastlabki tergov” yagona axborot tizimi doirasida surishtiruv va tergov organlari bilan elektron hamkorlikni amalga oshiruvchi davlat organlari hamda tashkilotlar roʻyxatining 21-bandidagi “Vazirlar Mahkamasi huzuridagi Davlat personallashtirish markazi” soʻzlari “Adliya vazirligi huzuridagi Personallashtirish agentligi” soʻzlari bilan almashtirilsin. 26. Oʻzbekiston Respublikasi Prezidentining 2022-yil 26-apreldagi PQ-221-son qarori bilan tasdiqlangan 2022 — 2026-yillarda Oʻzbekiston Respublikasida intellektual mulk sohasini rivojlantirishning maqsadli koʻrsatkichlarining (indikatorlari) 3-pozitsiyasi chiqarib tashlansin. 27. Oʻzbekiston Respublikasi Prezidentining 2022-yil 16-maydagi PQ-243-son qarori bilan tasdiqlangan 2022 — 2025-yillarda ayrim dolzarb virusli infeksiyalar tarqalishiga qarshi kurashish chora-tadbirlarini takomillashtirish boʻyicha dasturning 5-pozitsiyasi “Amalga oshirish mexanizmi” va “Masʼul ijrochilar” ustunlaridagi “Davlat personallashtirish markazi” soʻzlari “Personallashtirish agentligi” soʻzlari bilan almashtirilsin. 28. Oʻzbekiston Respublikasi Prezidentining 2022-yil 26-oktabrdagi PQ-411-son qarori bilan tasdiqlangan Farmatsevtika mahsulotlari hisobi va nazorati axborot tizimiga integratsiya qilinadigan maʼlumotlar roʻyxatining 4-pozitsiyasi “Maʼlumot berish uchun masʼul vakolatli organ” ustunidagi “Davlat personallashtirish markazi” soʻzlari “Personallashtirish agentligi” soʻzlari bilan almashtirilsin.